Izvor: Vostok.rs, 07.Jun.2020, 18:29\nVojska Srbije se oprema, Vojska Srbije se naoružava, ali pre svega i na prvom mestu vodi računa o svim onim potrebama koje ima njen pripadnik – izjavio je ministar odbrane Aleksandar Vulin, koji je danas u Domu Garde, zajedno sa načelnikom Generalštaba Vojske Srbije generalom Milanom Mojsilovićem, prisustvovao prezentaciji novih uniformi za pripadnike Vojske Srbije, saopštilo je Ministarstvo odbrane Srbije. - Nikada u istoriji Vojske Srbije nismo imali veći broj kompleta uniformi. Nikada nismo imali ovako dizajnirane uniforme. Nikada za sebe nismo mogli da kažemo da se ne razlikujemo ni od jedne moderne vojske na svetu. Svaki pripadnik Vojske Srbije, od pripadnika pešadijskih jedinica do pripadnika specijalnih brigada, ima uniformu prilagođenu njemu, njegovim potrebama – uniformu koju su nadležni dizajnirali upravo na osnovu njihovih potreba – poručio je ministar Vulin.\nOn ističe da je vrhovni komandant Vojske Srbije Aleksandar Vučić tražio da se uvedu i letnja čizma i vojnička cipela i da svaki vojnik mora da ima najmanje dva kompleta različitih čizama. - To naređenje je izvršeno. Svaki pripadnik Vojske Srbije ima najmanje dva kompleta uniforme M-10, jedan komplet uniforme M-93, najmanje jedan par letnjih čizama, jedan par zimskih čizama, jedan par cipela, a ako je pripadnik neke od specijalnih jedinica ima i posebne komplete i posebne uniforme – naglasio je ministar Vulin, dodavši da Vojska Srbije nema razloga da se stidi pred ma kojom drugom vojskom, jer svaki njen pripadnik može za sebe da kaže da je opremljen baš onako kao što zaslužuje – najbolje. Prema rečima potpukovnika Milana Kulića iz Sektora za materijalne resurse, razvoj vojnih uniformi i opreme za vojsku je stalan i konstantan zadatak, pri čijem izvršenju se vodi računa da se ispune svi taktičko-tehnički zahtevi korisnika odeće i opreme koja se uvodi u upotrebu. Govoreći o novim uniformama potpukovnik Kulić poručuje da su odabrana rešenja aktuelna, dobra i savremena. - Primenjene tehnologije odgovaraju aktuelnom trenutku. Stepen zaštite korisnika – od maskirne zaštite do zaštite tela od uticaja okoline, toplote, hladnoće i svega ostalog radi obezbeđenja optimalnih uslova za izvršenje zadataka je takav da možemo da budemo zadovoljni u smislu trenutno postignutog stanja. Sva poboljšanja koja vidite i koja još slede je ono čime želimo da postignemo pozitivan rezultat, a to je da naši korisnici budu zadovoljni uniformom i ponosni na nju gde god se pojave i što je osnovni zadatak – da se u njoj fiziološki dobro osećaju i da bude korisna za svoju namenu – rekao je potpukovik Kulić. Potpukovnik Drago Kurćubić iz Uprave za obaveštajno-izviđačke poslove Generalštaba Vojske Srbije ističe da su u izradi četiri nove varijante uniforme za izviđačke, diverzantske i padobranske jedinice Vojske Srbije po prvi put bili uključeni i sami korisnici, čija su iskustva implementirana u nova rešenja. - Danas samo mogli da vidimo uniformu za izviđačke, diverzantske i padobranske jedinice koja ima 26 delova u svom kompletu. Ovaj komplet razvila je domaća industrija, a u izradi su prvi put učestvovali izviđači, diverzanti i padobranci sa svojim iskustvima. Koristili su se savremeni materijali, koji se mogu naći na svetskom tržištu, ne samo na našem i koristila su se sva rešenja, što svetska, što naša – rekao je potpukovnik Kurćubić, naglasivši da su novi modeli uniformi pokazali odlične rezultate kako u laboratoriji, tako i na terenu, kao i da će se nastaviti sa praćenjem trendova, kako bi svaki sledeći model uniforme bio još bolji. Potpukovnik Vladimir Ušljebrka iz Uprave vojne policije ističe da se nova uniforma namenjena pripadnicima Vojne policije M-19, sastoji od 28 delova i da, takođe, ima četiri varijante, u zavisnosti od vrste i uslova zadataka. - Uniforma M-19 namenjena je za izvršavanje svih vojno-policijskih zadataka koji proizlaze iz zakonom definisanih poslova vojne policije. Ova uniforma ima ukupno 28 delova u kompletu i namenjena je za rad u svim zemljišnim i vremenskim uslovima. Ovde imamo predstavljene četiri varijante jedne iste uniforme – tri su neborbene i jedna je borbena varijanta – rekao je potpukovnik Ušljebrka, objasnivši da neborbene varijante uniforme podrazumevaju modele za letnji, zimski i prelazni period, a da se borbena varijanta kombinuje sa kompletom zaštitne opreme i oružja. Današnjoj prezentaciju novih uniformi prisustvovali su članovi kolegijuma ministra odbrane i načelnika Generalštaba Vojske Srbije.


Francuska, Njemačka i Holandija usporavaju proces liberalizacije viza za Kosovo ⋆ Balkan PlusBalkan Plus\n12.07.2020 u 11:26\nZbog snažnog protivljenja Francuske, Nemačke i Holandije građani Kosova i dalje ne mogu da putuju bez viza u evropske zemlje, uprkos ispunjavanju svih kriterijuma za proces liberalizacije, kaže izvestilac za Kosovo u Evropskom parlamentu, Viola fon Kramon, prenosi Gazeta Ekspres.\nNa sastanku premijera Kosova Avdulaha Hotija sa francuskim predsednikom Emanuelom Makronom u utorak, razgovarano je o pitanju liberalizacije viza, i prema njenim rečima, to je važan znak.\nGazeta Ekspres podseća da su od 1. jula, kada je Nemačka preuzela predsedavanje EU šest meseci, kosovski zvaničnici izrazili optimizam da će se liberalizacija viza završiti ove godine.\nMeđutim u utorak, više od 40 članova Evropskog parlamenta napisalo je pisma predsedniku Francuske Emanuela Makronu i holandskom premijeru Marku Ruteu od kojih zahtevaju da EU liberalizuje vize za Kosovo.\nOvo pismo objavljeno je onog dana kada se kosovski premijer Avdulah Hoti sastao u Parizu sa predsednikom Emanuelom Makronom i kada se 12. jula u Briselu očekuje nastavak dijaloga između Kosova i Srbije, prenosi Gazeta Ekspres.


Kategorizacija 156 hotela, motela, pansiona i aparthotela u RS-u: Samo dva hotela sa pet zvjezdica - Akta.ba\nKategorizacija 156 hotela, motela, pansiona i aparthotela u RS-u: Samo dva hotela sa pet zvjezdica\n08.02.2010. 10:50 / Izvor: Glas Srpske\nSamo dva hotela u Srpskoj imaju pet zvjezdica, a to su hotel "Kaldera" u Aleksandrovcu kod Laktaša i "Pirg" u Etno-selu "Stanišići" kod Bijeljine.\nOvo je "Glasu Srpske" rekla službenik za odnose sa javnošću Ministarstva trgovine i turizma RS Simka Đudurović-Milašinović.\nOna je dodala da je to pokazala kategorizacija 156 hotela, motela, pansiona i aparthotela, a koju je prošle godine uradila Komisija za kategorizaciju ugostiteljskih objekata u RS.\n"Dešavalo se da objekti koji su bili razvrstani u određene kategorije, godinama nisu ulagali u renoviranje svojih kapaciteta, pa je "zub vremena" učinio svoje. U hotelijerstvu važi nepisano pravilo da se svakih deset godina kompletno zamijene uređaji i opreme, bez obzira na njihovu očuvanost i opremljenost", istakla je Đudurović-Milašinović.\nOna je naglasila da je neophodno da ugostiteljski objekti slijede trendove i budu inovativni, ako žele da održe standard.\n"Stariji smještajni kapaciteti u Srpskoj većinom ne slijede trendove, a u budućnosti ostaje da se vidi da li će novootvoreni visokokategorizovani objekti uspjeti da uhvate korak s vremenom i očuvaju kvalitet koji posjeduju i poslije deset godina", kazala je Đudurović-Milašinović.\nDirektor hotela "Pirg" u Etno-selu "Stanišići" Borislav Stanišić rekao je da kategorizacija hotela u Srpskoj ne bi trebala da se drži starog klišea, već mora da ide u korak sa evropskim standardima.\n"Krajnje je vrijeme da se izađe iz nekog "starog klišea" kada se radi o kategorizaciji ugostiteljskih objekata. Posljednja kategorizacija u Srpskoj je dosta napredovala u odnosu na prethodne godine", rekao je Stanišić.\nOn je naglasio da ima dosta stranih, ali i domaćih gostiju koji žele luksuzne i kvalitetne usluge.\nVlasnik i menadžer aparhotela "Vučko" na Jahorini, koji je kategorisan kao objekat sa četiri zvjezdice, Aleksandar Prović, kaže da u Republici Srpskoj ima dosta dobrih hotela i motela.\n"S obzirom na broj gostiju koji traže smještaj, imamo dovoljno hotela sa pet ili četiri zvjedice. Srpska ima bogatu turističku ponudu i vremenom bi ovaj standard trebao da bude još bolji", rekao je Prović.\nSimka Đudurović Milašinović\nPočinje izgradnja dalekovoda Nevesinje - Gacko vrijednog 6,5 miliona KM\nVlasnik "Kaldere" osuđen za utaju poreza


NKT: Vjerski obredi bez prisustva građana - GlasCG\nGlasCG DRUŠTVO NKT: Vjerski obredi bez prisustva građana\n“Konstatovano je da je sa aspekta higijene, a pogotovo sa epidemiološkog aspekta u ovim okolnostima, izuzetno problematičan dio vjerskog obreda prikazan danas u medijima u kojima više lica pristupaju simboličnom konzumiraju hrane koristeći isti pribor za jelo (kašičicu)”, piše u saopštenju.\n“Suočeno sa novim izazovom širenja epidemije Nacionalno koordinaciono tijelo na tragu svoje odlučnosti i obaveznosti da primarni cilj bude zaštita javnog zdravlja insistira na dosljednom poštovanju svih naredbi apostrofirajući posebno mjere donijete prije dva dana koje podrazumijevaju zabranu svadbenih skupova i obavljanje sahrana isključivo u krugu uže porodice”, dodaju u saopštenju.\n“Tragična iskustva širom svijeta pokazuju da se od koronavirusa najviše obolijeva i umire zbog nediscipline. Ukazujemo da niko zbog svoje nediscipline nema pravo da ugrožava druge i da je zadatak svakog građanina da bude disciplinovane i da poziva, podstiče i opominje i druge na to”, navode u saopštenju.\n“Zajednički cilj mora biti zaštita što više života građana Crne Gore”, zaključili su u saopštenju.\nNovi slučajevi korona virusa u Crnoj Gori\nAvion sa crnogorskim državljanima poletio ka PG


RTCG - Radio Televizija Crne Gore - Nacionalni javni servis :: Kulturna galaksija :: "Kapital" Karla Marksa na scenu postavlja Andraš Urban\nKRALJEVSKO POZORIŠTE 21. 09. 2018. 13:23 >> 14:29 1\n"Kapital" Karla Marksa na scenu postavlja Andraš Urban\nPozorišna sezona započeta krajem avgusta projektom „Pobuna mornara“ , sada se nastavlja u Kraljevskom pozorištu na Cetinju. Jedan od vodećih reditelja u regionu, Andraš Urban, postavlja na scenu Zetskog doma „Kapital”, jedno od najuticajnijih tekstova u istoriji čovječanstva i najvažnije djelo njemačkog ekonomiste i filozofa Karla Marksa.\nPored režije, Urban potpisuje adaptaciju i vizualni identitet predstave.Dramaturg je Vedrana Božinović, kompozitor: Irena Popović Dragović, a ansambl čine studenti druge godine FDU Cetinje, iz klase prof.Branislava Mićunovića: Jelena Laban, Jelena Šestović, Stevan Vuković i Pavle Prelević. Asistent reditelja je Jelena Odalović, a organizator Đorđije Radoičić. Premijera nove Urbanove režije zakazana je za 7. novembar 2018. godine.Predstava „Kapital“ je pretposlednji projekat koji nastaje pod okriljem EU Creative Europe, kroz projekat EU Collective plays.


Bartoš Bartizel: Državni muzej logora Aušvic-Birkenau nisu zvali na 70. godišnjicu oslobođenja nijednog šefa države ili vlade, pa ni Putina\nVARŠAVA – Državni muzej bivšeg nacističkog logora Aušvic-Birkenau ni njegov Međunarodni savet nisu zvali na ovu 70. godišnjicu oslobođenja logora 27. januara nijednog šefa države ili vlade, pa ni predsednika Rusije Vladimira Putina, saopštio je danas portparol Muzeja Bartoš Bartizel.\nUlaz u koncentracioni logor Aušvic-Birkenau\nNismo slali pozivnice za svečano obeležavanje, već samo informacije o godišnjici uz upit u kom rangu će biti delegacija koja dolazi, rekao je Bartizel poljskim medijima povodom današnje izjave portparola Kremlja Dmitrija Peskova da predsednik Rusije Vladimir Putin ne ide u Aušvic 27. januara jer nije pozvan.\n„Generalno, na slične svečanosti, ako dobro shvatam pozivnice se ne šalju”, rekao je Peskov, preneli su poljski mediji.\nPutin je kao predsednik zemlje naslednice Sovjetskog Saveza čija Crvena armija je 1945. godine oslobodila logor bio u Aušvicu na 60. godišnjicu oslobođenja logora koja se inače u svetu obeležava kao Dan sećanja na žrtve holokausta.\nOve godine Muzej i Međunarodni savet doneli su jednoglasno odluku da u atmosferi zategnutih odnosa Zapada sa Rusijom i sukoba u Ukrajini izbegnu bilo kakvu eventualnu politizaciju i odlučili da glavne zvanice budu preživeli logoraši, njih oko 300 i jedino oni će se obratiti sa tog najvećeg pojedinačnog stratišta Jevreja u Evropi javnosti.\nRusija je odabrala da je na komemorativnoj ceremoniji 27. januara predstavlja ambasador u Varšavi, dok, recimo, Nemačka, Austrija ili Hrvatska i domaćin Poljska šalju delegaciju najvišeg ranga sa šefom države na čelu.\nPolitičari, među njima poimence i predsednik Rusije Vladimir Putin, pozvani su na obeležavanje 70. godišnjice u susednu Češku, 26. i 27. januara u predsednički zamak Hradčani u Pragu na forum o holokaustu i komemoraciju u nacistički logor Terezin blizu Praga.\nOrganizatori za sada nemaju informacije ko će doći u Terezin kao predstavnik Rusije.\nPutin nije pozvan u Aušvic


Upravo zbog saradnje sa te dve države Srbija je na meti kritika sa zapada. (TE-TO se gradi uz NIS-ovu Rafineriju nafte u Pančevu (na fotografiji) i proizvodiće električnu i toplotnu energiju od prirodnog gasa.)\nUpravo zbog saradnje sa te dve države Srbija je na meti kritika sa zapada zbog toga što kao zemlja kandidat za članstvo u Evropsku uniju(EU) još uvek nije uskladila svoju spoljnu politiku sa evropskom.\n„Od diplomatskih do odbrambenih i od ekonomskih do informativnih - saradnja između Pekinga i Moskve se pojačala“, navedeno je.\nStefan Vladisavljev, programski asistent u nevladinom Beogradskom fondu za političku izuzetnost rekao je za RSE da je u Srbiji, pored viskog prisustva država EU, prilično neometano prisustvo i saradnja država sa Istoka.\nPolitiku četiri stuba srpske spoljne politike - Evropska unija, Rusija, Sjedinjene Američke Države (SAD) i Kina, ustanovio je bivši predsednik Srbije Boris Tadić, koji se nalazio na čelu zemlje od 2004. do 2012. godine.\nPotpredsednica Vlade Srbije i ministarka građevinarstva i energetike Zorana Mihajlović tokom posete rudniku "Čukara" u Boru (250 kilometara istočno od Beograda), glavnog partnera kineske kompanije ZiJiN, 21. jula 2021.


Specijalna Shelby Daytona traži novog vlasnika - Auto Republika\nSpecijalna Shelby Daytona traži novog vlasnika\nTeško da postoji neki automobil sa oznakom Shelby na njemu, a da pritom nije baš specijalan, s izuzetkom nekoliko modela Dodgea i Chryslera iz osamdesetih godina prošlog veka, ali ipak, čak i oni iz plejade specijalnih, imaju svog „alfa mužjaka“, to jest superiornog predstavnika. Za brend Shelby American, to je svakako model Daytona, o kojem smo ranije pisali na našem sajtu.\nTada smo spomenuli kako je Kerol Šelbi želeo da pobedi na čuvenoj trci izdržljivosti 24 sata LeMansa, ali kabrioletska konfiguracija modela Cobra je bila veliki hendikep na dugačkom pravcu. Ovaj američki roudster je mogao da dostigne samo 254 km/h, dok je konkurencija iz Ferrarija jurila i preko 300 km/h.\nKao rezultat takvih okolnosti, debitovao je model Daytona s aerodinamičnijim krovom, a fabriku će napustiti samo šest primeraka. Onaj prvi, o kome smo i pisali u zanimljivosti dana, je definitivno najvredniji, pošto je kompletiran u američkoj saveznoj državi Kaliforniji i pošto je bio izgubljen sve do kasnih devedesetih godina, ali i ostalih pet komada koje je proizvela italijanska firma Carrozzeria Gransport, svakako vrede milionske cifre.\nAli tu priča postaje malo konfuzna, pošto se kasnije ispostavilo da ih nije izradjeno samo šest komada. I pritom ne pričamo o raznim kopijama samostalnih kuća koje se proizvode do današnjeg dana. Naime, Shelby America je originalno planirao i sedmi primerak, ali je ostao nezavršen u Kaliforniji, nakon što je za njega obezbeđena šasija sa brojem CSX2469.\nTek je 1997. godine spomenuta šasija pronađena, i to u skladištu firme i Kerol je zatražio da se na njoj montira sedma Daytona. Mnogi ne smatraju da se nalazi u istom rangu kao preostalih šest primeraka, iz razloga što školjka i mehanika ne potiču iz šezdesetih godina, ali to nikako ne znači da nije posebna sama po sebi. Kerol je ovaj automobil zadržao za sebe tokom prve tri godine, a zatim ga preprodao sadašnjem vlasniku za sumu od 1,5 miliona dolara (oko 2,38 miliona „zelembaća“ u današnjoj vrednosti novca).\nOvu Daytonu pokreće benzinac u konfiguraciji sa osam cilindara, radne zapremine 297 kubnih inča (4,9 litara), dok se snaga prenosi na točkove zadnje osovinee preko četvorostepenog manuelnog menjača. Možda je proizveden 1997. godine, ali je ovaj automobil u svakom pogledu duševni naslednik svoje braće od pre pet decenija.\nDaytona CSX2469 ponovo stiže na aukciju narednog meseca. Eksperti se još uvek nadmeću u procenama kolika bi vrednost mogla da bude postignuta, i do ovog trenutka nikako nisu uspeli da se slože oko toga.\nS naše strane da kažemo da je najskuplja ikada prodata Daytona ona sa brojem šasije CSX2601, a koja je promenila vlasništvo 2009. godine za 7,25 miliona dolara, ali ona je imala detaljnu trkačku istoriju, i vozač Bob Bondurant je osvojio svetski šampionat u klasi GT, baš sa njom tokom 1965. godine.\nKerol Šelbi možda više nije sa nama, ali modeli kao što je ova Daytona će nastaviti večno da žive.\ntags: aukcija Daytona CSX2469 klasik Shelby American\nprevious Ford GT40 iz filma "Ford v Ferrari" traži novog vlasnika\nnext Zanimljivost dana: Vespa kao lansirna rampa u francuskoj armiji


Zamak - Blic Online\nBritanskom preduzetniku Patriku Diteru sud je naredio da demolira svoju vilu u Provansi vrednu 70 miliona evra, koju je izgradio bez odgovarajućih dozvola.\nFRANCUZI PRODAJU 1.500 DVORACA Nekada se prenosili s generacije na generaciju, a moderni vlasnici ih se odriču veoma brzo\nGotovo 1.500 dvoraca moglo bi se naći u prodaji širom Francuske, objavio je list "Le Figaro" pozivajući se na stručnjake i specijalizovane trgovce nekretninama.\nZamak Šuri u južnom Japanu, koji je na listi lokacija svetske baštine Uneska, skoro potpuno je izgoreo u požaru.\nZamak u Francuskoj sa bazenom i ogromnim dvorištem vredan 1,5 MILIONA DOLARA može biti vaš za samo 14 DOLARA\nZamak u Francuskoj, zajedno sa bazenom, kolibom pa čak i baštovanom, mogao bi da završi u rukama novog vlasnika za manje od 14 dolara zahvaljujući onlajn lutriji.\nBritanski princ Hari i američka glumica Megan Markl staće danas na ludi kame, a venčanje će biti održano u čuvenom zamku Vindzor, rezidenciji britanskih monarha koja na tom mestu stoji od 11. veka. Pogledajte kako iz vazduha izgleda ova impozantna građevina u kojoj će se održati venčanje decenije.\nZAPANJUJUĆE Sagrađen najviši peščani dvorac na svetu, viši od 16 METARA


Sikter sa tim glupostima, Aleksandre – Gerila\nGerila > Društvo > Sikter sa tim glupostima, Aleksandre\nSikter sa tim glupostima, Aleksandre\nobjavljeno na Mar. 09, 2019 u 1:42 pm\nSvi koji su mislili da smo u naslovima domaćih “medija” videli sve moguće gadosti, bljuvotine i ogavštine – sinoć su demantovani.\nDanašnjim naslovima dominira jedna, pa da je tako nazovemo, čudna rečenica predsednika Srpske Napredne Stranke koju je izgovorio na kontramitingu u Sremskoj Mitrovici i koja glasi:\n“Sikter sa tim papirom, bando iz Prištine”.\nNe znamo da li je ova rečenica produkt toga što se Dragan J. Vučićević iz rektalnog dela pomerio do onog koji je zadužen za govor, da li je samo pomešao terapiju ili se vratio u radikalski režim, ali ova izjava osvanula je i na sajtu vucic.rs kao i na zvaničnom tviter nalogu lidera naprednjaka.\nNa prvi pogled to možda nekom deluje moćno, eto imamo predsednika koji je u stanju da lupi šakom o sto i saspe svima u facu i odbrani srpske nacionalne interese, ali iz drugog ugla to je jedna obična šarena laža koja ničemu ne služi, a uz to i ne radi.\nLako je Vučiću da glumi junaka okružen stotinama autobusa sa svojim pristalicama koji su za sendvič i flašu vode spremni da tapšu čak i na random izgovarana slova iz usta voljenog lidera.\n62 autobusa za Sremsku Mitrovicu samo na ovom snimku\nza Sremsku Mitrovicu\n— Vlajko (@VladimirRan) March 8, 2019\nProblem nastaje što se interesi Srbije i pregovori sa Kosovom ne vode u Sremskoj Mitrovici i ne vode pred naručenom publikom.\nDok je Priština zaista predstavila svoj plan i bez obzira šta mi mislimo o tome, naš plan je očito sikterisanje sa bezbedne udaljenosti.\nJasno je Vučiću da nakon izjava o razgraničenju i izjavi za italijanske medije gde je priznao da je spreman da potpiše nezavisnost Kosova rejting počinje da pada, te umesto da se bavi bitnim stvarima i konkretno radi nešto da u tim pregovorima pobedi (a već vodi 5:0) on se naravno bavi svojim rejtingom, a gde može bolja inekcija za rejting od vikanja opskurnih parola u prazno.\nNije ovo prvi sikter koji je Vučić uputio bandi iz Prištine, sikter pregovorima je rekao i nakon ubistva Olivera Ivanovića, hapšenja Marka Đurića, pa čak i nakon osnivanja tzv vojske Kosova pa je opet seo za pregovarački sto.\nU prevodu što ljuće izjave ispaljuje za domaću upotrebu, to veće ustupke pravi bandi prištinskoj.\nNažalost, po svemu sudeći tako će biti i ovoga puta, sikter će da popravi poljuljani rejting, a u međuvremenu uradiće ono što je davno obećao.\nUpravo zbog toga i njemu i ljudima oko njega bi mogli samo da poručimo sikter sa kontramitinga, sikter sa budalaštinama, radite nešto i predstavite narodu koji je naš plan, pošto prištinski znamo.\nA jeftinu demagogiju ostavite za neki drugi film.\nRadnici pošte pozivaju na proteste i poručuju – “DOSTA SMO ĆUTALI”\n(FOTO) HIT: Učesnici protesta u Požarevcu otišli u posetu Aleksandru Vulinu


NASLOVNA SKEJT PARKOVI IGRALIŠTA FITNES U PRIRODI KONTAKT\nOd 2008 godine FREAKS DIVISION se bavi proizvodnjom skejt parkova, razvojem ekstremnih sportova na Balkanu, promovisanjem urbanih kultura kao i sponzorisanjem mladih talenata za skejt. FREAKS DIVISION je do sada realizovao projekte izgradnje i montaže skejt parkova u Srbiji, Bugarskoj, Hrvatskoj, Rumuniji i Makedoniji. Imajući u vidu da je SKATE BOARDING sport sa najvećom tendencijom rasta, naš cilj je da se mladima da mogućnost da uče na rampama najboljeg kvaliteta, izrađenim po svim evropskim standardima. Naš cilj je da u zavisnosti od mogućnosti i ponuđene podloge a u dogovoru sa korisnicima ponudimo najbolje moguće rešenje za izgled parka na otvorenom ili u zatvorenom prostoru. U projektovanju svih naših parkova učestvuju korisnici kako bi park zadovoljio njihove potrebe. Rampe imaju TUV standard i u skladu su sa DIN EN 14974\nVidimo ekstremne sportove (skate boarding, rollerblading i BMX) kao kulture koje su zastupljene na teritoriji Balkana i sa kojima se promoviše urbani način života, sa kojim se povezuju mladi različite starosne, polne i etničke pripadnosti. Radimo na promovisanju ideje razvoja ekstremnih sportova kroz izgradnju skate parkova, organizovanje takmičanja i promocija, kao i sponzorisanjem mladih talenata.\n"FREAKS DIVISION je odlučan u nameri da pomogne u razvoju i promociji ekstremnih sportova na teritoriji Balkana“. FREAKS DIVISION će sarađivati sa mladima, lokalnim zajednicama, resornim Ministarstvima i Sekretarijatima, medijima, sponzorima i ostalima sa kojima delimo iste vrednosti i ideje. Kvalitet naših proizvoda, projekti i promocije će uvek biti organizovani tako da im cilj bude ostvarenje naše misiju.


vidovdanska nagrada – KRUŠEVAC.LINK\nOvde si trenutno: Home / vidovdanska nagrada\nMILOŠ NENEZIĆ – DOBITNIK OVOGODIŠNJE VIDOVDANSKE NAGRADE\nNa sednici skupštine grada Kruševca usvojen je predlog odluke o dodeljivanju Vidovdanskih nagrada i priznanja. Najviše priznanje grada, Vidovdanska nagrada, biće dodeljena Milošu Neneziću, istaknutom privredniku i nosiocu odgovornih funkcija u gradu. Na četrnaestoj sednici skupštine grada Kruševca odlučivalo se o preko 40 tačaka dnevnog reda. Prva tačka koja je pred početak sednice uvrštena u […]\nSkupština grada Kruševca, povodom 28. juna – Vidovdana, praznika Grada, dodeliće Vidovdansku nagradu, Plakete i Pohvale (nagrade i priznanja). Nagrada i priznanja dodeljuju se pojedincima, preduzećima, ustanovama, mesnim zajednicama, društvenim organizacijama, udruženjima građana, za izuzetne rezultate ostvarene u oblasti privrede, obrazovanja i vaspitanja, nauke, kulture, zdravstvene zaštite, socijalne i dečje zaštite, fizičke kulture, zaštite životne […]\nSkupština grada Kruševca, povodom 28. juna – Vidovdana, praznika Grada, dodeliće Vidovdansku nagradu, Plakete i Pohvale (Nagrade i priznanja). Nagrade i priznanja dodeljuju se pojedincima, preduzećima, ustanovama, mesnim zajednicama, društvenim organizacijama, udruženjima građana, za izuzetne rezultate ostvarene u oblasti privrede, obrazovanja i vaspitanja, nauke, kulture, zdravstvene zaštite, socijalne i dečje zaštite, fizičke kulture, zaštite životne […]


Dom zdravlja sa maksimalnim brojem radnika -\nPo novom kadrovskom planu Dom zdravlja Aleksinac upošljava maksimalni broj radnika koji zakon dozvoljava, a prijem dva nova lekara nakon danas raspisanog konkursa samo će delimično poboljšati usluge ove ustanove. Direktor Rodoljub Živadinović za Radio Aleksinac ističe da glavni problem predstavlja smanjenje broja stanovnika kroz pad nataliteta i migracije, a po novim demografskim procenama Aleksinac ima manje od 50 hiljada stanovnika.\n– Mi kao Dom zdravlja ne možemo povećati broj stanovnika, ali se možemo boriti da dobijemo maksimalni broj radnika koji zakon dozvoljava. Sa zadovoljstvom mogu da kažem da nam je novi kadrovski plan, koji je dostavljen pre manje od mesec dana, omogućio maksimalni broj zaposlenih shodno procenjenom broju stanovnika, tako da trenutno imamo onaj broj lekara i sestara koji je predviđen zakonom.\nDoktor Živadinović navodi da i pacijenti moraju imati strpljenja i razumevanja, pogotovu što je u toku sezona godišnjih odmora, pa će pojedine ambulante raditi sa manjim brojem lekara i tehničara, dok ambulante u određenim mesnim zajednicama i dalje neće raditi svakog dana.\n– Pacijenti moraju da shvate da sa ovim brojem radnika koji imamo možemo i moramo da pokrijemo sve one ambulante koje postoje na teritoriji naše opštine. To znači da će neke ambulante i dalje raditi sa smanjenim brojem dana u nedelji, a neke će još više smanjiti broj dana. Takođe, zbog bolesti radnika i godišnjih odmora imamo problem kod pokrivanja terena. U takvim situacijama mora da se smanji broj radnih dana u nekim ambulantama, ali i broj lekara u centralnoj ustanovi u Aleksincu ili u Zdravstvenoj stanici u Žitkovcu – napominje direktor Doma zdravlja.\nOn dodaje da je Dom zdravlja jedina zdravstvena ustanova na teritoriji koju pokriva niška filijala Republičkog fonda za zdravstveno osiguranje koja nema višak zaposlenih i kojoj su odobrena dva nova radna mesta u ovom trenutku, a u avgustu se očekuje prijem još jednog lekara.\nČetiri nova aparata za bolje i efikasnije lečenje dece i odraslih\nAleksinačkom Domu zdravlja uskoro bi trebalo da budu isporučena dva nova ekg aparata i isto toliko defibrilatora, potvrdio je u razgovoru za Radio Aleksinac direktor ove ustanove Rodoljub Živadinović. On je objasnio da se radi o aparatima koji su prilagođeni kako deci, tako i odraslima, pa će se, pored službe Hitne pomoći, koristiti i na pedijatriji.\nRadi se o uređajima koji zadovoljavaju sve svetske standarde, a dvanaestokanalni ekg aparat aleksinački Dom zdravlja do sada nije imao, poručuje Živadinović. Uz ranije kupljeni ultra zvuk, novi aparati bi trebalo da poboljšaju nivo usluga i pacijentima obezbede brže i bolje lečenje, ističe naš sagovornik.\nUkupna vrednost sva četiri uređaja je skoro dva miliona dinara, a novac je obezbedila lokalna samouprava kroz ovogodišnji budžet za zdravstvo.\nPrevious Post:Kormanci najzad u višem rangu\nNext Post:Od 10.jula kompletna ponuda karata za Nišville jazz festival


Bura na Severu zbog zakona o „Trepči“ - Sputnjik Srbija\n16:31 07 Maj 2021\n15:44 07.10.2016 (osveženo 15:53 07.10.2016) Preuzmite kraći link\nSa vanredne hitne sednice četiri srpske opštine na Severu Kosova i Metohije uoči usvajanja nacrta zakona o „Trepči“ u Prištini, poručeno je da će se sve odluke po pitanju pravnog statusa „Trepče“, donete bez dogovora, smatrati ništavnim i nesprovodivim na teritoriji četiri opština na Severu KiM.\nSednici su, pored gradonačelnika, predstavnika i odbornika četiri lokalne samouprave na Severu KiM, prisustvovali i predstavnici Srba u kosovskoj vladi, zamenik kosovskog premijera Branimir Stojanović i ministri Ljubomir Marić i Dalibor Jevtić, generalni direktor „Trepča — Sever“ Jovan Dimkić i gradonačelnik Gračanice Vladeta Kostić.\nJovan Dimkić, direktor „Trepče“, rekao je na sednici da bi usvajanje zakona o „Trepči“ imalo ne samo socijalnih i političkih već i bezbednosnih reperekusija, i to ne samo vezanih za kombinat „Trepča“, već i za narod i prostor na severu Kosova. On je podsetio da je poseban zakon o „Trepči“ već dugo najavljivan, a još januara prošle godine je Priština pokušala da ga donese. Razlozi koji su tada navedeni, prema rečima Dimkića, bili su čist falsifikat Prištine.\n„Navodno se radilo o spasavanju ’Trepče‘ zbog opasnosti da ona ode u stečaj, po o odluci Specijalne komore Vrhovnog suda Kosova, jer nije bio dostavljen plan o reorganizacije. Taj plan je trebalo da dostavi Kosovska agencija za privatizaciju, i to posle registracije potraživanja od ’Trepče‘ nakon čega je trebalo da ona budu verifikovana i pretvorena u obaveze, kao i da bude formiran bord poverilaca. On je trebalo da bude zadužen za kreiranje plana reorganizacije koji bi, posle usvajanja u Agenciji, bio dostavljen na razmatranje Specijalnoj komori Vrhovnog suda Kosova.\n„Međutim, posle registracije potraživanja došlo je do zaključka da su najveći poverioci ’Trepče‘ srpske kompanije, srpske banke, dobavljači i sama srpska država, ali da su prisutni i strani poverioci. Takva struktura ljudi koji bi trebalo da odlučuju o ’Trepči‘ nije odgovarala Prištini“, konstatovao je Dimkić na sednici opština na severu.\nOn je podsetio d Agencija od februara prošle godine do novembra ove godine nije ništa preduzela o ovom pitanju. U međuvremenu, pojavila se ideja da se „Trepča“ pretvori u javno preuzeće i doneta je politička odluka da se vlasništvo „Trepče“ promeni po posebnom zakonu. U tu svrhu Vlada Kosova je formirala komisiju u kojoj je bilo oko 20 članova, od čega samo dvojica srpske nacionalnosti: Ljubomir Marić, kao ministar lokalne samouprave, i Ranko Đokić, član Kosovske agencije za privatizaciju. Dimkić je naglasio da su glavnu reč u toj komisiji vodili predstavnici albanskog dela „Trepče“ sa juga dok sever „Trepče“ i njeni predstavnici nisu bili deo te Komisije.\n„To, kao i činjenica da bi na svaki način bili majorizovani dovelo je do toga da su naša dva člana odlučila da ne učestvuju u toj Komisiji. Ipak, ta komisija je u maju donela prvi nacrt zakona, koji se nije razlikovao od onoga što se planiralo u januaru 2015. godine. Posle nekoliko konsultacija, došlo se do novog rešenja koje je za nas Srbe bilo obavijeno velom tajne, jer je ono uručeno našim predstavnicima u vladi Kosova bukvalno pola sata pred početak sednice vlade. Predviđeno je da ’Trepča‘ bude transformisana u akcionarsko društvo, po kome bi 80 odsto ’Trepče‘ postalo vlasništvo Kosova, dok bi 20 odsto ostalo zaposlenima. I to onim radnicima koji bi posle osnivanja novog preduzeća bili zaposleni najmanje tri godine“, naveo je Dimkić, napominjući da su ovde bar dve stvari potpuno neprihvatljive.\nOn je objasnio i da ovaj zakon predviđa ne samo promenu vlasničke strukture već i reorganizaciju „Trepče“ i izmene u načinu upravljanja. Za obe ove stvari nema pravne osnove, istakao je Dimkić i dodao da je očigledno da oni koji su pisali zakon niti poznaju način funkcionisanja „Trepče“, niti imaju viziju njene ekonomske budućnosti. Predviđa se uspostavljanje novog pravnog lica koje bi u obuhvatalo samo rudnike i flotacije. Ostale radne jedince mogle bi da se priključe tom preduzeću tek posle donošenja studije o izvodljivosti, koja bi trebalo da bude završena za četiri meseca.\nKosovski ministar Ljubomir Marić rekao je da je ovo ozbiljno pitanje, kome su Srbi ozbiljno pristupili.\n„Više puta smo razgovarali i tražili da ono oko čega se sporimo svi, dakle politička pitanja, vlasništvo — stavimo na stranu. Međutim, ono što se desilo na kraj, čuli smo iz medija — da će nacrt zakona o ’Trepči‘ doći u skupštinsku proceduru danas“, naveo je Marić.\nGradonačelnik Severne Mitrovice Goran Rakić kazao je da Priština želi da nacrtom zakona o „Trepči — Sever“ KiM dovede do, kako je istakao, prosjačkog štapa. Odluke koje Priština bude jednoglasno donela neće biti moguće sprovesti na Severu KiM, poručio je on i pozvao međunarodnu zajednicu da spreči donošenje ove, kako je ocenio, skandalozne odluke.\n„Svedoci smo da je bezbroj puta u razgovoru sa međunarodnom zajednicom i predstavnicima centralnih vlasti iz Prištine nama rečeno da oni žele da Sever bude ekonomski jak. Međutim, donošenjem ovog zakona oni u stvari žele da ceo Sever, a ne samo ’Trepču‘, dovedu do prosjačkog štapa“, naveo je Rakić.\nU međuvremenu, radnici „Trepče“ i građani sa severa Kosova u mestu Rudare održali su treći po redu protest, iskazujući na taj način nezadovoljstvo povodom predloga zakona o „Trepči“. Ovo je najmasovniji protest do sada.\nsrbi, sever, Trepča, protest, zakon, Kosovo i Metohija, Srbija


U Gradišci obilježen Međunarodni dan borbe protiv mina | Radio Gradiška 98,8 MHz\nU Gradišci obilježen Međunarodni dan borbe protiv mina\nDirektor Uprave civilne zaštite Republike Srpske Milan Novitović istakao je danas da je Međunarodni dan borbe protiv mina – 4. april dan kada treba odati počast poginulim deminerima, ali i svim civilima koji su smrtno stradali od mina.\n„Takođe, treba da zahvalimo i kolegama koji godinama posvećeno rade na deminiranju u Republici Srpskoj i BIH“, rekao je Novitović novinarima u Gradišci, gdje je organizovan taktičko-tehnički zbor, uručene plakete deminerima i pripadnicima Civilne zaštite Srpske, te u saradnji sa Crvenim krstom Gradiške održana kratka vježba izvlačenja povrijeđenog iz minskog polja.\nOn je naveo da su ovom obilježavanju prisustvovali predstavnici Centra za uklanjanje mina BiH i uprava civilne zaštite Republike Srpske i Federacije BiH, koji imaju obavezu da se izbore za poboljšanje statusa svih deminera.\n„Pred nama je zadatak da u narednih pet do 10 godina obezbjedimo da prostor Republike Srpske i BiH bude bez mina i siguran za sve ativnosti njenih građana. Više puta su ti rokovi odlagani i dobili smo saglasnost da to bude 2027. godina, ali je naš prioritet da i svi demineri budu zdravi i dočekaju da ovaj prostor bude bez mina, pa makar to bilo i do 2030. godine“, naglasio je Novitović.\nDirektor Centra za uklanjanje mina /BHMAK/ Saša Obradović čestitao je svim deminerima u BiH na postignutim rezultatima, navodeći da je od 1996. godine u BiH deminirano više od 3.450 kvadaratnih kilometara prostora, a da je ostalo neuklonjeno još 180.000 mina i 957 kvadaranih kilometara sumnjivo opasne površine.\n„Veliki je uspjeh da u posljednje dvije godine nemamo stradalih civila u minskim poljima. Još jednom pozivam sve nivoe vlasti, posebno zajedničke institucije BiH, da pomognu da dobijemo opremu i da kroz novi zakon o deminiranju poboljšamo status svih deminera i unaprijedimo ovaj proces“, rekao je Obradović.\nOn je istakao da je Komisija za deminiranje BiH dostavila zahtjev za produženje „otavske konvencije“ i da su dobili zvaničan dokument da BiH do 2027. godine mora da bude očišćena od mina, što je razuman rok.\n„Planiran je nastavak deminiranja terena budućeg aerodroma u Trebinju i deminiranje lokaliteta na području Doboja, Zvornika, Istočne Ilidže, Dervente, Oštre Luke i Mrkonjić Grada“, naveo je Kos.\nPomoćnik direktora za sektor deminiranja u Upravi civiljne zaštite Federacije BiH Mustafa Kadribegović rekao je da je 1,7 odsto prostora BiH miniski sumnjivo područje, a da se 78 odsto tih površina nalazi u Fedaraciji BiH.\n„Riječ je o 750 kvadratnih kilometara i to će u narednim godinama biti veliki izazov za sve koji budu radili na procesu deminiranja“, dodao je Kadribegović.\nOd posljedica minskih nesreća od posljednjeg rata do sada je u BiH stradalo 1.766 lica, od čega je 617 poginulo. Od ovog broja stradalo je 115 deminera, od čega 53 smrtno.\nNa virus korona u Srpskoj pozitivn...\nOd utorka nastava u školama do 5....


Predsednik i premijer Kosova, Hašim Tači i Ramuš Haradinaj, u odvojenim obraćanjima izneli su danas stav da su za nastavak dijaloga sa Srbijom, ali bez uslovljavanja, odnosno ukidanja takse od 100 odsto na robu iz Srbije i BiH. Njihova mišljenja, međutim, po pitanju Preševske doline nisu toliko usklađena. Predsednik Srbije Aleksandar Vučić, s druge strane, poručuje da se zalaže za razgraničenje na Kosovu.\nTači je o dijalogu govorio na prištinskom aerodromu uoči odlaska za Bratislavu, gde će sutra, 7. juna, učestvovati na panelu sa srpskim predsednikom Aleksandrom Vučićem, a Haradinaj nakon sastanka sa nemačkom kancelarkom Angelom Merkel. \nPrema Haradinajevim rečima, Kosovo podržava nastavak dijaloga, ali se taksa od 100 odsto na robu iz Srbije i BiH neće ukinuti, što je inače uslov Srbije da se vrati za pregovarački sto. Kako je dodao, ukidanje takse nije ni zatraženo u Berlinu. Haradinaj je takođe rekao da se Kosovo nakon sastanka sa Mereklovom nalazi u jačoj poziciji, te je govorio i o dva moguća scenarija u procesu dijaloga - velika odluka ili sporazum, ili duži proces pregovora.\n"Nakon što je u proces uključen američki predsednik (Donald) Tramp, dakle nakon njegovog pisma, ali sada i nakon direktne uključenosti Angele Merkel i Emanuela Makrona, treba da se nadamo mogućnosti postizanja jednog velikog sporazuma. Ukoliko se ne postigne ovaj veliki sporazum, onda će to biti višemesečni ili višegodišnji proces", kazao je Haradinaj, dodajući da je teško moguće postizanje 'velikog sporazuma'.\n"Možda ćemo ovu energiju da iskoristimo za postizanje jednog okvira za sporazum, a koji će se potom pregovarati putem visokog predstavnika EU, kao što je do sada bila gđa Mogerini. Međutim, mislim da će Berlin do tada imati direktnog predstavnika u procesu", kazao je Haradinaj.\nHaradinaj je dodao da je nemačka kancelarka bila zainteresovana za mogućnosti nastavka dijaloga, a govoreći o predstojećem samitu u Parizu 1. jula premijer Kosova je dodao da je posvećenost Merkelove i francuskog predsednika Makrona dijalogu o normalizaciji odnosa sa Srbijom veoma važna.\n"U našem interesu je da se održi i sastanak u Parizu, ali i da se nastavi sa sastancima. Također je važno da se i dijalog nastavi", naveo je on.\n"Podrazumeva se da bi u sklopu konačnog sporazuma bilo tretirano i pitanje prava kosovskih Srba, ekonomski odnosi, slobodna trgovina bez ikakvih barijera, ali ključ je priznanje Kosova od strane Srbije", dodao je Haradinaj.\nTači: Debata sa Vučićem neće biti laka\nS druge strane, predsednik Kosova Hašim Tači je uoči polaska za Bratislavu, gde će sa predsednikom Srbije Aleksandrom Vučićem učestvovati na 'Bratislava Forumu' GlobSec-a, saopštio da će u Bratislavi jasno poručiti da se dijalog o normalizaciji odnosa Kosova i Srbije treba nastaviti bez uslovljavanja.\n"Debata, kako je planirano, sa predsednikom Srbije Aleksandrom Vučićem, neće biti laka", ocenio je Tači, podsećajući na njihove "velike razlike kada se radi o aktuelnim dešavanjima u regionu, o međususedskim odnosima Kosova i Srbije".\n"Jasno ćemo naglasiti da se dijalog Kosova i Srbije treba nastaviti bez uslovljavanja, a kako bi se okončao ovaj istorijski i veoma težak proces, kako bi se postigao konačni, sveobuhvatni i pravno obavezujući sporazum i okončala sva otvorena pitanja Kosova i Srbije, postiglo recipročno priznanje, istovremeno i priznanje Kosova od pet država članica EU. Takođe, to će omogućiti sigurno perspektivu u NATO i EU, ali i članstvo Kosova u UN. Sporazum Kosova i Srbije će podrazumevati mir i stabilnost na celom Zapadnom Balkanu", izjavio je Tači.\nDodao je i da će, bilo gde da se nalazi, isticati da bi bilo "od suštinskog značaja da se isprave istorijske nepravde, a kako bi se Preševo, Medveđa i Bujanovac priključili Kosovu, bez ugrožavanja teritorija Republike Kosova, ni za centimetar".\nA na pitanje da prokomentariše izjavu predsednika Kosova o pripajanju Preševske doline Kosovu, premijer Haradinaj je rekao da "diskusija o tome povremeno vraća, ali fokus Kosova treba da bude na agendi, a to je priznanje od pet država članica EU i od Srbije, što će otvoriti dalje perspektive Kosovu."\nIstovremeno, predsednik Srbije Aleksandar Vučić je izjavio da se zalaže za razgraničenje na Kosovu ocenivši da je to "apsolutno najzdravije za Srbiju i Srbe". On je za televiziju Prva rekao i da će referendum na tu temu biti raspisan ako bude imao nešto da predloži narodu, a, kako je rekao, predlog trenutno nema.


Gomilanje dugova - Glas Srpske\nMilijana Latinović 22.06.2020 00:08\nOpštine i gradovi u Republici Srpskoj gomilaju dugove iz godine u godinu. Zaduživanje je većini postalo praksa kako bi realizovali planirane projekte, a mnogi novim kreditom zatvaraju stare i tako samo produžavaju agoniju.\nDa većina lokalnih zajednica grca u dugovima, potvrđuje podatak da je ukupna zaduženost opština i gradova u Srpskoj na kraju aprila iznosila nešto više od 352 miliona maraka, što je za oko 50 miliona više u odnosu na isti period godinu ranije.\nPo svemu sudeći, zaduživanje je postalo trend kojem olako pribjegavaju čelnici lokalnih zajednica. Iako u većini kreditno zaduženih opština ističu da sve obaveze uredno servisiraju i da je taj dug, iako milionski, pod kontrolom, teško je ne primijetiti da i pri najmanjem problemu na lokalu u pomoć pozivaju banke.\nOčigledno je da su krediti postali neophodni da bi lokalne zajednice normalno funkcionisale. Mnoge opštine koje su se našle na listi najzaduženijih u dugove su zapale prije mnogo godina, a sadašnji načelnici za takvu situaciju krive prethodno rukovodstvo.\nOno što posebno zabrinjava u svemu tome jeste činjenica da su se mnoge lokalne zajednice već odavno približile gornjem limitu zaduženja koji iznosi 18 odsto, a najavljena je i inicijativa da limit bude pomjeren na 25 odsto. Zatvaranje jednog kredita drugim i srljanje iz duga u dug potrebno je shvatiti veoma ozbiljno, jer takav način funkcionisanja lokalnih zajednica ne može i ne smije biti dugoročno rješenje.\nIako je epidemija virusa korona pomrsila planove čelnicima opština i gradova pa se lokalne kase u protekla tri mjeseca nisu punile planiranom dinamikom, to ne smije biti opravdanje za gomilanje dugova.\nJasno je da je kriza svuda prisutna i da je mnogima sporan opstanak, ali idući iz kredita u kredit opštine i gradovi samo stvaraju začarani krug iz koga će biti veoma teško izaći.\nZbog svega toga neophodno je tražiti druga rješenja koja bi doprinijela lakšem i bržem punjenju lokalnog budžeta kako bi opštine i gradovi imale novac za izmirivanje obaveza.\nNije nemoguće opstati bez kredita, samo je važno naći model i, na kraju krajeva, planirati u skladu s mogućnostima.\nDžaba veliki planovi ako u startu nema osnova, u ovom slučaju novca za njihovu realizaciju.\nZa sve postoji granica, pa tako i za zaduživanje, a neke opštine su već prevršile mjeru i ko zna kada će uspjeti da se iščupaju iz tog začaranog kruga.


Al Kaida - Blic Online\nUBIJEN JOŠ JEDAN VOĐA AL KAIDE U vojnoj akciji u Helmandu likvidirano i 40 CIVILA\nOgranak terorističke grupe "Al Kaida" u Jemenu zapretio je da će se osvetiti za ubijanje 37 Saudijaca, koji su pogubljeni zbog optužbi za terorizam.\n"PRESTANITE, REĆI ĆU SVE ŠTO ZNAM" Isplivali tajni detalji GNUSNOG MUČENJA u zatvorima CIA\nMučenje jednog osumnjičenog teroriste iz Al Kaide opisano je do detalja u novoobjavljenim pismima koja je sadašnja direktorka CIA Đina Hasel slala u sedište agencije krajem 2002. godine, kada je vodila tajnu američku pritvorsku jedinicu na Tajlandu.\nU Keniji i Tanzaniji danas se obeležava 20 godina od bombaških napada terorističke mreže Al Kaida na američke ambasade, u kojima je ubijeno 258 ljudi.\nKoalicija predvođena Saudijskom Arabijom u Jemenu poslednje dve godine hvali se da su svojim vojnim pobedama proterali terorističku grupu Al-Kaidu iz svojih uporišta, ali istraga agencije AP ukazuje da su mnoge vojne pobede kojima se koalicija hvalila postignute bez ispaljenog metka, tajnim dogovorima.\nU napadu drona u Jemenu poginulo sedam militanata\nSedmorica militanata, za koje se sumnja da su članovi Al Kaide, poginulo je kada je bespilotna letelica gađala njihov automobil u pokrajini Šabva u Jemenu, saopštili su jemenski plemenski lideri.\nČISTKA FEJSBUKA Uklonjeno 1.9 miliona ekstremističkih sadržaja\nKompanija Fejsbuk saopštila je da je uklonila ili okačila oznaku upozorenja na 1,9 miliona primeraka ekstremističkog sadržaja, koji se povezuju sa Islamskom državom ili Al Kaidom.


Завод за заштиту природе Србије - 19. PARKOVIJADA\n19. Parkovijada, tradicionalna manifestacija u okviru koje se okupljaju predstavnici institucija i organizacija za zaštitu prirode u Srbiji i Republici Srpskoj, održana je u organizaciji Zavoda za zaštitu prirode Srbije, u periodu od 28. juna do 01. jula 2018. godine u Parku prirode „Stara planina“.\nProgram Parkovijade koji sadrži sportske aktivnosti, prezentacije, obilaske zaštićenog područja i razmenu iskustava i planova u daljem profesionalnom angažovanju, predstavlja priliku da se institucije umreže i izgrade jedinstven tim za zaštitu prirode.\nNa 19-oj Parkovijadi učestvovalo je oko 200 zaposlenih iz JP „Nacionalni park Fruška gora“, JP „Nacionalni park Đerdap“, JP „Nacionalni park Tara“, JP „Nacionalni park Kozara“, JP „Nacionalni park Drina“, Pokrajinskog zavoda za zaštitu prirode Srbije, Pokrajinskog sekretarijata za urbanizam i zaštitu životne sredine i domaćina skupa Zavoda za zaštitu prirode Srbije.\nProgram 19. Parkovijade otvorio je 28. jula direktor Zavoda za zaštitu prirode Srbije Aleksandar Dragišić. U narednih tri dana učesnici su imali priliku da brane boje svojih organizacija takmičići se u osam sportskih disciplina. Takmičari iz devet ekipa učestvovali su u sportovima: stoni tenis, bilijar, stoni fudbal, vodena štafeta, vožnja bicikla na poligonu, šutiranje trojki, fotosafari i pikado. Ovom prilikom, održan je 29. jula, sastanak zvaničnika organizacija učesnica Parkovijade u cilju usklađivanja i koordinacije daljih aktivnosti i saradnje u radu. Svi učesnici imali su priliku da upoznaju Park prirode „Stara planina“, kroz prezentaciju koju je na ceremoniji otvaranja održao Danko Jović, rukovodilac Radne jedinice Zavoda u Nišu, vožnjom gondolom i organizovanom pešačkom turom do vrha Babin zub.\nNakon sumiranja rezultata u sportskim disciplinama, u generalnom plasmanu prvo mesto na 19-oj Parkovijadi osvojio je Nacionalni park „Đerdap“. Drugo mesto pripalo je Nacionalnom parku „Tara“, dok su treće mesto podelili Nacionalni park „Fruška gora“ i Nacionalni park „Kopaonik“. Organizator Parkovijade Zavod za zaštitu prirode Srbije osvojio je dva treća mesta, i to u disciplinama šutiranje trojki i vodena štafeta.\nČetiri dana Parkovijade obeležili su fer plej u sportskim takmičenjima, upoznavanje najvećeg zaštićenog područja u Srbiji Parka prirode „Stara planina“, druženje i jačanje saradnje za zaštitu prirode.\nPobednicima u svim disciplina i generalnom plasmanu na završnoj svečanosti uručene su diplome i trofeji i najavljena organizacija 20. Parkovijade. Domaćin 20. Parkovijade biće Nacionalni park „Fruška gora“, koji je ujedno i pokretač inicijative za održavanjem Parkovijade, kao domaćin prve ovakve manifestacije.


Intenzivirana izgradnja centralne saobraćajnice u Šargovcu: Trasa proširena, počela gradnja kanalizacije - Glas Srpske\nSrna 09.04.2020 12:46\nBANjALUKA - Proširenjem trase za buduću saobraćajnicu i početkom gradnje kanalizacije, intenzivirana je izgradnja druge dionice puta u banjalučkom naselju Šargovac u okviru projekta vrijednog 1,1 milion KM, saopšteno je iz Gradske uprave.\n"Kako bi bila ubrzana gradnja ove saobraćajnice, u dogovoru sa mještanima, uporedo se izvode radovi i rješavaju imovinski odnosi na trasi da bi, i pored svih ovih problema sa epidemiološkom situacijom, što prije realizovali ovaj projekat", rekao je načelnik gradskog Odjeljenja za saobraćaj i puteve Slaviša Sandić.\nNova dionica Šargovačke ulice biće duga oko 900 metara, a saobraćajnica će biti izgrađena u punom profilu sa kolovozom širine šest metara, obostranim trotoarima, oborinskom i fekalnom kanalizacijom, te javnom rasvjetom.\nIzvođač radova je "Građenje Đurić", a rok za završetak nešto više od pet mjeseci.\nProšle godine, urađena je prva faza ovog projekta, takođe u dužini od oko 900 metara, za što je iz republičkog budžeta izdvojeno milion KM.\nProjekat se nastavlja izgradnjom nove dionice koja je započeta krajem marta, a finansira se iz gradskog budžeta.


Radio TV Stara Pazova - Dve Milice i Anđela najbolje u poznavanju književnosti\nDve Milice i Anđela najbolje u poznavanju književnosti\nMilica Ljujić, učenica III-d odeljenja Gimnazije "Branko Radičević" iz Stare Pazove osvojila je prvo mesto na 7. Književnoj olimpijadi u Sremskim Karlovcima, drugo mesto je pripalo Anđeli Mrđa iz III–c, dok se Milica Lađević iz III-d odeljenja našla na trećem mestu.\nČitanje je ključna stvar za postizanje uspeha i ni jednoj nije da su se takmičile po prvi put, ali ovo su im bili najbolji uspesi do sada. Na takmičenju koje je republičkog nivoa učestvuju sve gimnazije i srednje stručne škole, a staropaozovačka gimnazija učestvuje svake godine.\nVredne učenice se slažu u tome da svako može da tumači književno delo prema svom viđenju, i da vremenom kako sazrevaju i same imaju drugačije mišljenje i bolje razumeju književno stvaralaštvo. Poručuju da treba čitati što više, jer to pomaže edukaciji i razvoju ličnosti.


Tanjug 17. septembra 2021. 16:54\nLESKOVAC – Leskovački Internacionalni festival filmske režije LIFFE i njegov umetnički direktor Darko Bajić prvi su dobitnici nagrade „Leskovački pobednik“ koju dodeljuje grad Leskovac, saopštila je direkcija festivala.\nPriznanje je dodeljeno za afirmaciju kulture i umetnosti i samog grada Leskovca, čiji je LIFFE postao brend, a 14. izdanje festivala je počelo sinoć dodelom nagrade „Živojin Žika Pavlović“ reditelju Goranu Markoviću i projekcijom novog filma Srđana Deragojevića – „Nebesa“.\nGradonačelnik je podsetio da Grad Leskovac izdvaja 9,1 posto budžeta za kulturu upravo da bi ove institucije napravile kvalitetne programe, i tako je LIFFE festival postao leskovački brend, jer je ovo festival sa kvalitetnim programom, organizovanim na visokom nivou, koji „prevazilazi republičke okvire i dostiže regionalni nivo“.\nFilmski i pozorišni reditelj, scenarista, producent i umetnički direktor LIFFE-a Darko Bajić istakao je primajući nagradu da je cilj od početka bio da se u Leskovcu napravi veliki festival koji će moći da se ostavi mladosti koja tek dolazi.\nOn je naglasio da nagrada „Leskovački pobednik“ pripada i Sanji Conić, direktorki Leskovačkog kulturnog centra, kao i Draganu Joviću i Darku Zloporuboviću, ali i kompletnom timu te ustanove.., „Darji Bajić i onima koji su nas nažalost napustili… Dragan Radović i dugogodišnji selektor LIFFE-a Milan D. Špiček“.\nDarko Bajić je prošle godine bio aktuelan sa svojim novim filmom „Ime naroda“ koji je biografska istorijska drama o Svetozaru Miletiću i sa tim ostvarenjem je obišao sve domaće filmske festivale od Palića, preko Niša do Leskovca.\nOd ovog filma je realizovana i mini serija od 5 epizoda.\nJedna od gošći 14. LIFFE-a, a nekadašnja članica žirija na festivalu glumica Tanja Bošković je prenoseći svoje utiske o manifestaciji rekla da je važno da se građani Leskovca osećaju kao da su u samom centru sveta, a „ovih dana Leskovac je centar našeg filmskog neba“.


Jeftini letovi iz Srbije za Tongau - Avionske karte Srbija Tonga - eSky.ba\nLetovi iz Srbije za Tongau\nPretražite letove iz Srbije za Tongau\nProvjerite najbolje ponude letova iz Srbije za Tongau\n✔ Postoje li posebne ponude za letove iz Srbije za Tongau na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Tongau?\n✔ Ako rezerviram let iz Srbije za Tongau, mogu li rezervirati ujedno i smještaj?\n✔ Koje avio-kompanije nude letove iz Srbije za Tongau?\nBudite sigurni, da na eSky.ba ponuda letova iz Srbije za Tongau uključuje ne samo niskotarifne avio-kompanije, već i one koje su specijalizirane za visoki standard.


"DA ODIGRAMO KAO PROTIV NAPRETKA" Lazetić zna šta je RECEPT za superligašku pobedu Partizana protiv Spartaka\nFudbaleri Partizana u 27. kolu Superlige Srbije u subotu (15 sati) dočekuju Spartak i na tom duelu će pokušati da prekine seriju od tri meča bez pobede. Crno-beli su prethodno remizirali sa Crvenom zvezdom, poraženi su od Radničkog i Voždovca, dok su izlazak iz krize nagovestili ubedljivim trijumfom protiv Naprteka (4:0) u Kupu Srbije.\nVršilac dužnosti trenera crno-belih Žarko Lazetić istakao je da se ekipa polako, ali sigruno vraća na pravi put.\n"Posle turbulentnog perioda ulazimo u jedan mirniji. Posle dva loša rezultata (porazi od Radničkog i Voždovca i odlazak trenera Zorana Mirkovića, prim. aut) pobedom u Kruševcu protiv Napretka u Kupu vratili smo se na pravi put. Nadam se da ćemo i u subotu da nastavimo u istom ritmu", rekao je Lazetić.\nOn je istakao da njegov tim očekuje težak meč, jer je kolektiv kvalitet ekipe Spartaka.\n"Ekipa Spartaka je u uzlaznoj putanji. Kompaktna su ekipa, koja je duže vreme na okupu. Utakmica neće biti nimalo laka, posebno jer dolazi samo tri dana posle Kupa... Dobro smo ih analizirali. Ako izađemo sa istim stavom kao u Kruševcu, uspećemo da dođemo do pobede".\nTrener crno-belih rekao je da će jedino Musa biti van stroja za utakmicu sa Spartakom, a istakao je da mu imponuje i da je srećan što će ekipu Partizana voditi pred domaćim navijačima.\n"Imponuje mi, srećan sam i zadovoljan zbog toga, ali pre svega osećam veliku odgovornost da što bolje spremim ekipu i da pokušamo da slavimo", zaključio je Lazetić.\nNOVO RADNO MESTO Žarko Lazetić seo na klupu Partizanovih "beba"\nNAJBOLJI PARTIZAN OVE GODINE Crno-beli IZDOMINIRALI Spartak, Savo ima novog Sumu - položio test i poslao poruku tribinama!\nSrpski fudbaler Nikola Petković donirao je 100.000 maski svojoj zemlji.\nPred početak poslednje utakmice Superlige Srbije 2014. između Crvene zvezde i Vojvodine tada kapiten crveno-belih napravio je zanimljiv potez.\nE, TAKO SE TO RADI! Barselona se "šteka", a srpski klub isplatio SVE PLATE DO KRAJA SEZONE!\nZbog pandemije SARS-CoV-2 korona virusa finansijski su ugroženi mnogi sportski kolektivi, ali jedan primer iz Srbije može da bude na ponos celom svetu.\nLuka Modrić, zvanično najbolji fudbaler planete 2018. godine, rešio je da pomogne rodnom Zadru usled pandemije SARS-CoV-2 korona virusa.\nVEČITI DERBI SVE BLIŽI Zvezda objavila cene karata, prodaja kreće u utorak\nFudbalski klub Crvena zvezda saopštio je da će ulaznice za 149. večiti derbi protiv Partizana biti u prodaji od utorka, 8. septembra.\nKriminalci rade svoje i za vreme pandemije korona virusa, a ni policijski čas im ne smeta da sprovedu u delo svoje namere.\n"SADA SMO SVI JEDAN TIM" Zvezdin prvotimac nedvosmisleno poručio: Ostanite KOD KUĆE, čuvajte sebe i sačuvaćete druge!\nReprezentativac Komora i najbolji strelac Crvene zvezde u domaćem šampionatu sa 13 postignutih golova - El Fardu Ben, poslao je snažnu poruku svim ljudima da poštuju mere izdate od strane Vlade Srbije, kako bi se još jednom ukazalo na ozbiljnost situacije povodom pandemije korona virusa.\nU nedelju 22. septembra od 18 sati na stadionu Partizana igra se 161. večiti derbi!\nSudija susreta Partizana i Novog Pazara suspendovan šest mečeva\nSudija Vladimir Nedeljković, koji je sudio meč prvog kola srpskog prvenstva između Partizana i Novog Pazara u Humskoj, kažnjen je sa šest utakmica suspenzije zbog odluka koje su uticale direktno na ishod susreta.\n"UVEK SMO TU DA POMOGNEMO" As Crvene zvezde otkrio kako provodi vreme u izolaciji, koju društvenu igru svi OBAVEZNO da probaju, a tu je i BITNA poruka za Delije\nPrvotimac Crvene zvezde i mladi reprezentativac Srbije Njegoš Petrović, kao i njegovi saigrači, vreme provodi u karantinu shodno vanrednoj situaciji zbog pandemije korona virusa.\nTrener Partizana Savo Milošević nije krio da je prezadovoljan posle trijumfa na teškom gostovanju u Nišu. Crno-beli su pružili jednu od najboljih partija u sezoni i ubedljivo slavili sa 4:1. Milošević je kazao da ekipa sve više igra onako kako bi on želeo.\nTalibani spremni da PROGLASE PREKID VATRE zbog korone\nDanas ujutru mraz, tokom dana sunčano, do 12 stepeni\nErdogan: Dodatne mere ako se ne poštuje SAMOIZOLACIJA


Planinarski Savez Crne Gore na Međunarodnoj konferenciji Zeleni dani 2019 – Planinarski Savez Crne Gore\nPlaninarski Savez Crne Gore na Međunarodnoj konferenciji Zeleni dani 2019\nPlaninarski savez Crne Gore predstavio je svoje aktivnosti na Međunarodnoj konferenciji Zeleni dani 2019: “Ostvarivanje potencijala za zeleni rast”, u organizaciji Vlade Crne Gore, Privredne komore i Kancelarije Programa Ujedinjenih nacija za razvoj (UNDP), koja je održana 5. i 6. juna 2019. u hotelu “Hilton” u Podgorici. Za učesnike Side Eventa, predsjednik Saveza dr Dragan Bulatović održao je prezentaciju „Eko ture“ u okviru koje je govorio o djelokrugu rada, dosadašnjim rezultatima, prioritetnim ciljevima i budućim planovima našeg Saveza.\n„Planinarski savez vrijedno radi na popularizaciji razvoju i unapređenju svih vidova planinarskih aktivnosti i promociji zdravih stilova života. Pored organizacije izleta, pohoda takmičenja, edukativnih programa i sl. posebne napore ulažemo u valorizaciju turističkih potencijala crnogorskih planina i zaštitu planinske prirode. Savez je pouzdan partner Vlade i Ministarstva održivog razvoja i turizma na polju razvoja i unapređenja planinarske infrastrukture koji se realizuje kroz višegodišnji projekat Wilderness Hiking & Biking. Planinarski savez zajedno sa klubovima domaćinima održava Nacionalnu mrežu planinskih staza od nekoliko hiljada kilometara i na taj način daje veliki doprinos održivom turističkom razvoju“ istakao je između ostalog Bulatović. Učesnici događaja imali su priliku da se upoznaju i sa novim brojem Planinarskih novina.\nKonferencija Zeleni dani 2019 imala je cilj da pokaže da je pitanje životne sredine sastavni dio ekonomskog razvoja. Namjera je da inspiriše poslovne krugove i predstavnike vlasti da ulažu u izgradnju “zelenije” budućnosti, sa fokusom na važnost integracije ekonomskih i ekoloških politika na način koji otvara mogućnosti za nove izvore privrednog rasta.\nPlenarnim sesijama o klimatskim promjenama, e-mobilnosti, baštinjenju inovacija za zeleni rast, cirkularnoj ekonomiji i upravljanju otpadom, resursnoj efikasnosti i biznisu, te finansiranju zelenog rasta, među ostalima, učestvovali su ministri Pavle Radulović i Dragica Sekulić, glavni pregovarač Crne Gore sa EU Aleksandar Drljević, regionalni i međunarodni eksperti, predstavnici kompanija i akademske zajednice.


Lavrov: Vojna intervencija protiv Irana bila bi velika greška – Informer\nRusija smatra da bi vojna intervencija protiv Irana bila velika greška, izjavio je ruski ministar inostranih poslova Sergej Lavrov, dan nakon što je izraelski predsjednik Šimon Peres najavio ovakvu mogućnost.\n“Naš stav o ovom pitanju je dobro poznat. Smatramo da bi to bila velika greška sa nesagledivim posljedicama“, izjavio je Lavrov nakon sastanka s irskim kolegom Imonom Gilmorom, objavila je televizija Rusija 24.\nLavrov je izjavio da rješenje iranskog nuklearnog problema, kao ni bilo kog drugog problema savremenog svijeta ne može da bude ostvareno vojnim putem.\n“Vojna intervencija bi samo povećala broj žrtava i patnje ljudi. Svaki konflikt mora biti isključivo rješavan u skladu sa poveljom UN i uz odobrenje međunarodne zajednice“, dodao je Lavrov .\nIzrealski predsjednik Šimon Peres izjavio je juče da je mogućnost vojnog napada na Iran bliža od diplomatskog rješenja.\n“Vojni napadi na postrojenja iranskog nuklearnog programa stvorili bi veoma nestabilnu situaciju u cijelom regionu“, izjavio je juče francuski ministar inostranih poslova Alan Žipe i dodao da će se njegova zemlja zauzeti za jačanje sankcija protiv Teherana.\nŽipe je rekao da se mogu pojačati akcije i time povećati pritisak na Iran, jer bi vojna intervencija mogla da destabilizuje cijeli region.\nIzvještaj Međunarodne agencije za atomsku energiju /IAEA/ o iranskom nuklearnom programu trebalo bi da bude objavljen sutra, 8. novembra.\nZapadni diplomatski izvori navode da izvještaj sadrži informacije koje podržavaju sumnje zapadnih država da iranski nuklearni program ima vojni karakter, uprkos poricanja Islamske Republike koja tvrdi da ga koristi isključivo u civilne svrhe.


Ovo je dom porodice Milorada Dodika u Moskvi, zgradi se ne smije prići (VIDEO)\nElitni stambeni kompleks je dobro obezbjeđen, okružen visokom ogradom od kovanog željeza i radnicima obezbjeđenja, pa se u stambeni kompleks ne može ući bez posebne elektronske kartice, što se jasno može vidjeti u video prilogu\n“Dom i adresa boravka Igora Dodika u Moskvi nalazi se u ulici Nežinskaja, dom 1, Kćkorpus 4, red 1, u zapadnom dijelu Moskve, u blizini novog tržnog centra i metro-stanice! Zlu ne trebalo, ali očito da Dodik ima gdje da se skloni i uživa kad izgubi vlast, i da se zbog toga na vrijeme skućio u Moskvi, naravno u svom stilu, skromno i podvižnički”, komentariše Vukanović.\nElitni stambeni kompleks je dobro obezbjeđen, okružen visokom ogradom od kovanog željeza i radnicima obezbjeđenja, pa se u stambeni kompleks ne može ući bez posebne elektronske kartice, što se jasno može vidjeti u video prilogu.\n“Po svemu sudeći, ako su podaci sa bankarskog računa tačni, porodica Dodik ima stila i ukusa, skućili su se u najelitnijem, najprestižnijem ali i najskupljem dijelu zapadne Moskve”, tvrdi Vukanović.\nP.S. U Moskvi sam boravio prije godinu dana, a za sve dušebrižnike koji se odmah pitaju otkud u Moskvi da napomenem da sam do Moskve letio niskobudžetnom ruskom aviokompanijom „Pobeda“ iz Tivta, i da je cijeli aranžman, sa 5 noćenja, koštao oko 300 eura. Nikom osim narodu ne moram polagati račune, a oni koji mene uporno pitaju odakle mi novac, u principu par stotina eura, da odem do Moskve ili Švicarske i otkrivam tragove novca i velikih prevara, predlažem da im je pametnije da pitaju moćnike, ako smiju, odakle im milioni na računu i kako su došli u posjed imovine koja vrijedi desetine miliona dolara i eura, pporučuje Vukanović.\n#izdvojeno#milorad dodik#u fokusu#Nebojša Vukanović


Obilježavanje 79 godina od masovnog pokolja Srba u Starom Brodu kod Višegrada | Banjaluka.net\nObilježavanje 79 godina od masovnog pokolja Srba u Starom Brodu kod Višegrada\nU Starom Brodu kod Višegrada počelo je obilježavanje 79 godina od zločina nad više od 6.000 Srba Sarajevsko-romanijske regije, koje su pobile ustaše Јure Francetića.\nParastosu mučki ubijenim srpskim civilima prisustvuju izaslanik srpskog člana i predsjedavajućeg Predsjedništva BiH Boško Tomić, ministar rada i boračko invalidske zaštite Republike Srpske Duško Milunović, predsjednik Boračke organizacije Republike Srpske Milomir Savčić.\nPrisutni su i gradonačelnik Istočnog Sarajevo Ljubiša Ćosić, načelnici Višegrada Mladen Đurević, Rogatice Milorad Јagodić, Novog Goražda Mila Petković, Sokoca Milovan Bjelica i Pala Boško Јugović, te predstavnici nevladinih organizacija proisteklih iz otadžbinskog rata.\nOvaj događaj u organizaciji Odbora Vlade Srpske za njegovanje tradicije oslobodilačkih ratova obilježava se uz poštovanje svih epidemioloških mjera, uz ograničen broj građana u skladu sa zaključcima Republičkog štaba za vanredne situacije.\nUstaške jedinice, predvođene Јurom Francetićem, pokrenule su u proljeće 1942. godine ofanzivu sa namjerom da protjeraju i pobiju srpsko stanovništvo iz istočnog dijela BiH da bi ostvarile svoj cilj – granicu NDH na Drini.\nPrelaz u Srbiju u Višegradu su blokirali Italijani, pa je jedan broj ljudi krenuo prema Starom Brodu i Miloševićima, po teškom terenu i izložen napadima ustaša i muslimanske “Handžar divizije”.


Objekte izgrađene na divlje legalizovati ili srušiti - Gradjevinarstvo.rs\nTek svako peto rešenje o rušenju nelegalno izgrađenih kuća, garaža i drugih objekata koje donesu lokalne samouprave u Srbiji se i sprovede u delo, pa gradovi i opštine u proseku godišnje sruše samo po tri objekta, pokazalo je istraživanje NALED-a objavljeno u njihovom najnovijem biltenu. Istraživanje je pokazalo i da više od 40% gradova i opština ima plan za rušenje nelegalno izgrađenih objekata i sredstva za tu namenu, ali većina ne ide dalje od toga.\nNajčešća prepreka za izlazak mašina na teren jeste činjenica da nijedna firma nije zainteresovana da sprovede u delo ovu nepopularnu meru, piše u biltenu.\nNavodi se takođe da iako do elektronske građevinske dozvole može da se dođe za nekoliko meseci, nelegalna gradnja i dalje cveta. Tako trećina ispitanih gradova i opština procenjuje da svaki peti novoizgrađeni objekat na njihovoj teritoriji nema odgovarajuću dozvolu.\nPrema analizi NALED-a 88% anketiranih lokalnih samouprava ima problem s divljom gradnjom od ranije, a polovina zna i za nove slučajeve.\n- Ubrzavanje postupaka legalizacije koje NALED zagovara kroz digitalizaciju, pojednostavljivanje procedura, smanjenje rokova za postupanje službi, ubrzalo bi i postupke ozakonjenja, a rušenje bi se sprovodilo tamo gde je neophodno - kaže Dejan Vuković, potpredsednik Saveza za imovinu i investicije NALED-a.\nPrema zvaničnim podacima, u Srbiji ima više od dva miliona nelegalnih objekata. Za veći deo njih, rešenje je legalizacija, ali za objekte koji su bespravno nikli u parku, zaštićenoj zoni, na klizištu ili drugoj lokaciji gde nije dozvoljena gradnja, rušenje je jedina opcija, navode iz NALED-a.


Amfilohije uputio čestitku Bečiću na izboru za presjednika Skupštine – Borba\nMitropolit crnogorsko-primorski Amfilohije čestitao je juče Aleksi Bečiću na izboru za predsjednika Skupštine Crne Gore.\nU njegovoj čestitki piše da Bečicu nakon višedecenijskog faktičkog jednopartizma neće biti lako da upravlja “visokim domom narodnog predstavništva i pokušate da unaprijedite parlamentarni život koji je osnov svake demokratije”.\nOn navodi da budući da je Bečić svojim dosadašnjim djelovanjem uspio da istraje na putu iscjeljenja pogubnih crnogorskih podjela, da se nada da će to postići i u crnogorskoj skupštini.\n“Crna Gora nije i ne smije da bude, kao do sada, zemlja poraženih i pobjednika, „patriota“ i „izdajnika“, već sigurna kuća za svakog njenog građanina i za svaki identitet od koje je izgrađena. Očekujemo da Skupština, kao mjesto dijaloga i dogovora, u narednom periodu, svojim demokratskim odlukama, odigra i važnu ulogu u unapređenju vjerskih sloboda i očuvanju vjerskog života, što je već decenijama bilo ugroženo u našoj zemlji, a svoj vrhunac dostiglo nedavno upravo odlukama tog doma, koje su dovele do ozbiljnih društvenih problema. Sa naše strane, svjesni viševjerske i višenacionalne različitosti naše zemlje, ostajemo posvećeni saradnji države i Crkve, na obostranu korist i napredak“, piše u čestitki


Tropske temperature u Požarevcu - Boom93\nTreću sedmicu za redom u Požarevcu se beleže tropske temperature.\nZbog vreline i jakog UV zračenja lekari građanima savetuju da izbegavaju izlazak iz domova od 11 do 17 časova. Preporučuje se unošenje veće količine vode u organizam i izbegavanje alkohola, lakša ishrana, odeća od prirodnih matrijala, a ukoliko se nađete na otvorenom obavezan je šešir.\nGrađani Požarevca kažu da pokušavaju da se pridržavaju preporuka. Oni koji su se u podnevnim satima našli na ulici kažu da nisu bili u prilici da izbegnu obaveze.\nZa one koji odluče da veći deo dana provedu na kupalištima u Požarevcu i okolini dermatolozi preporučuju zaštitne kreme. Ljudi sa svetlijim tenom trebalo bi da koriste zaštitni faktor 50 i veći.\nTokom velikih vrućina opasan je nagli prelaz u klimatizovane prostorije i ulazak u pregrejana vozila, navode lekari.


► Naslednica stana u Parizu u podrumu našla 500.000 evra\nNaslednica jdnog stana u otmenoj četvrti Pariza iznenadila se jer u podrumu nađen kofer s više od 500.000 evra, saopštili su danas izvori bliski pravosuđu jer je otvorena istraga o poreklu tog novca.\nŽena, čije ime nije saopšteno, želela je da proda stan koji je nasledila od majke i kontaktirala agenciju za nekretnine da bi procenila vrednost stana. Predstavnik agencije je posle obilaska stana sišao u podrum i naišao na zaključana vrata.\nNaslednica je pozvala bravara da obije vrata i na iznenađenje svih u podrumu je bio kofer sa više od 500.000 evra.\n"Još brojimo novac. Ima između 500.000 i 600.000 evra u novčanicama od 500, 100 i 50 evra", naveli su izvori bliski pravosuđu.\nTužilaštvo u Parizu je taj slučaj poverilo Brigadi policije za istragu pranja i falsifikovanja novca.\nGrađani Srbije u 2020. godini prosečno su štedeli 5.210 dinara mesečno, od toga 25 odsto građana štedi manje od 2.000 dinara, pokazalo je danas predstavljeno istraživanje Erste Grupe, koje...


Selektor nahvalio Bogdana: "Možda i najbolja partija u reprezentativnom dresu" - Sportske.net\nSelektor nahvalio Bogdana: "Možda i najbolja partija u reprezentativnom dresu"\nSelektor košarkaške reprezentacije Srbije osvrnuo se na prvu pripremnu utakmicu "Orlova" uoči olimpijskog kvalifikacionog turnira i istakao da je Bogdan Bogdanović odigrao verovatno najbolji meč u nacionalnom timu.\nKošarkaška reprezentacija Srbije u utorak je odigrala prvu od tri kontrolne utakmice u sklopu priprema za olimpijski kvalifikacioni turnir, a protivnik "Orlova" bila je selekcija Francuske.\nSrbija je u dvorani "Bersi" slavila sa 79:77 u jako interesantnom susretu koji su obeležile i čarke na terenu, a selektor Aleksandar Đorđević napravio je kratak osvrt na jučerašnji meč.\n"Rezultat nije bio u prvom planu, veoma je važno početi pripreme pobedom i to protiv ovakvog protivnika. Prikazali smo našu prepoznatljivu odbranu i čvrstu timsku igru i tim elementom mogu da budem veoma zadovoljan. Naravno, ima još mnogo prostora za napredak i na tome ćemo raditi narednih dana" rekao je Đorđević.\nSelektor je objasnio da je dobra igra u defanzivi donela rezultat na drugoj strani terena, a pohvalio je učinak svakog pojedinca.\n"Mislim da su svi igrači koji su ulazili u igru dali značajan doprinos timskom učinku. Odbrana ostaje zaštitni znak ovog tima. Čim smo počeli sa takmičarskom odnosom u defanzivi i agresivnim čitanjem protivnikove igre, došlo smo i do napadačkog učinka" kazao je selektor.\nPosebne čestitke selektor Đorđević je uputio na račun Bogdana Bogdanovića koji je imao nešto veću minutažu usled isključenja Miloša Teodosića.\n"Uspeli smo da rasporedimo minute na sve igrače koji su ulazili u igru. Jedino je Bogdanović, zbog Teodosićevog izostanka, morao da odigra nešto više minuta nego što smo planirali, ali je zato pružio možda i svoju najbolju partiju u dresu reprezentacije" rekao je Đorđević.\nSelektor "Orlova" nije se previše zadržavao na manjem incidentu koji se dogodio u trećem periodu, pa je koškanje igrača okarakterisao kao normalnu pojavu koja se dešava u žaru borbe.\n"Mislim da su utakmice između Francuske i Srbije uvek ispunjene takmičarskim nabojem i da se uvek, bez obzira na to da li je utakmica pripremna ili takmičarska, ide na pobedu" zaključio je Đorđević.\nAleksandar Đorđević je pozvao ljubitelje košarke da u subotu dođu u "KombankArenu" i podrže reprezentaciju u drugom kontrolnom meču koji igramo protiv Francuza.


U aprilu u FBiH više od 50 hiljada turista, ostvareno blizu 100 hiljada noćenja\nPrema podacima Federalnog zavoda za statistiku ukupan broj noćenja turista u aprilu 2022. godine iznosio je 98.532 što je za 129,4 posto više u odnosu na april 2021. godine, a u odnosu na mart 2022. godine manji je za 5,3 posto\nUkupan broj dolazaka turista u Federaciju BiH u aprilu iznosio je 50.827, što je više za 140,7 odsto u odnosu na isti mjesec prošle godine te manje za 5,3 odsto u odnosu na mart. U ukupnom broju posjeta, učešće domaćih turista bilo je 32,7 odsto, a stranih 67,3 odsto.\nPrema podacima Federalnog zavoda za statistiku ukupan broj noćenja turista u aprilu 2022. godine iznosio je 98.532 što je za 129,4 posto više u odnosu na april 2021. godine, a u odnosu na mart 2022. godine manji je za 5,3 posto.\nUčešće domaćih turista u ukupno ostvarenom broju noćenja bilo je 29,5 posto, a stranih turista 70,5 posto.\nNajviše noćenja ostvarili su turisti iz Hrvatske 15 posto, Srbije 11 posto, Njemačke 8,7 posto, Slovenije 7,6 posto, te Turske 5,5 posto, dok su turisti iz ostalih zemalja ostvarili 52,2 odsto noćenja.\nPrema vrsti smještajnog objekta, najveći broj noćenja ostvaren je u hotelima i sličnom smještaju, sa učešćem od 94,3 odsto.\nTuristima je u aprilu bilo na raspolaganju 27.996 kreveta, što je više za 15,6 odsto u odnosu na isti mjesec lani, dok je neto stopa iskorištenosti kreveta u hotelima i sličnom smještaju iznosila 12,8 odsto.\nOne koji planiraju ljetovati u Crnoj Gori očekuju oko 30 posto veće cijene\nSBK dobio 17 certificiranih cikloturističkih vodiča\nVeliki manjak konobara u Hrvatskoj, nude se plaće čak od 3.000 eura


Milioneri u Narodnoj skupštini: Pogledajte ko su najbogatiji poslanici - Leutar.net\nHomeVijestiRepublika SrpskaMilioneri u Narodnoj skupštini: Pogledajte ko su najbogatiji poslanici\n14. decembra 2017. Leutar Republika Srpska, Vijesti 0\nUvidom u imovinske kartone poslanika, otkrivamo da je „najteži“ parlametarac, ali i jedan od najbogatijih ljudi u Srpskoj bivši član NDP-a, a danas samostalni poslanik Vojin Mitrović iz Bijeljine čija prijavljena imovina iznosi 66,6 miliona maraka.\nVećina ovoga se odnosi na vlasništvo u privatnim kompanijama, čak 65 miliona. Mitrović je inače vlasnik firme „Panafleks“, zatim „Oktan promet Bijeljina“ i Oktan promet „YU“, preduzeća „Šipad komerc“ Bijeljina, a ima udio i u kompaniji „DP Šipad komerc Namještaj – promet“ Beograd, te akcije u AD „Komunalac“ Bijeljina, „Panaflex“ AD i Pošte Srpske.\nBijeljinski biznismen u svom posjedu ima i ribnjak u vrijednosti 300 000 KM i kuću i zemljište procijenjene na 1,2 miliona, a godišnji prihodi mu iznose skoro 200.000 maraka.\nMožda pored navedenih cifara zvuči nebitan, ali svakako nije zanemariv, podatak da Mitrovićeva supruga Nela posjeduje kuću u Srbiji, te stan i poslovni prostor u BiH u vrijednosti preko 600.000 KM, dok njegov sin ima stan u Srbiji vrijedan 200.000 i Audija čija vrijedost se procjenjuje na 80.000 KM.\nNa listi milionera u NSRS našao se i SDS-ovac Miladin Stanić iz Prnjavora koji „teži“ 3,6 miliona KM, od čega je vrijednost akcija 3 miliona. Stanić pored toga ima i stan u Srbiji – 200.000 KM, te kuću i zemljište u Prnjavoru vrijednosti 450.000 KM.\nSlijedeći milioner u NSRS je Perica Bundalo iz Kozarske Dubice, član PDP-a, koji je upisao 1,8 miliona imovine. Bundalo je suvlasnik u firmi „Fit“, a svoj dio je procijenio na 1,4 miliona KM, te pored ove kompanije on posjeduje trosoban stan u Srbiji (180.000 KM), kuću čija je vrijednost 70.000, zemljište 20.000 KM, kancelarijski prostor 80.000 KM, BMW 25.000 i vikendicu 40.000 KM, dok mu godišnja primanja iznose 142.000 KM. I njegova supruga Mirjana se može pohvaliti velikom imovinom koja se procjenjuje na 427.228 KM, dok je Bundalo sina obezbijedio sa stanom u Srbiji (200.000 KM) i automobilom.\nJedina milionerka u Skupštini je SNSD-ovka Gordana Tešanović, inače direktorica Doma zdravlja u Banjaluci, u čijem imovinskom kartonu je navedeno da posjeduje imovinu vrijednu skoro 1,1 milion KM. Ona u svom vlasništvu ima stanbeno poslovni prostor u Banjaluci vrijedan 650.000 KM, motel i apartmane procijenjene na 423.000, te auto Audi A6 na 20.000 KM.\nPoslednji na ovoj listi je Slavko Dunjić iz Gradiške, koji je svoju imovinu procijenio na 983.449, ali samo poslovni prostor koji dijeli sa suprugom vrijedi skoro 1,5 miliona. Pored toga, Dunjić je vlasnik stana vrijednosti 165.000, vikendice 317.748 i automobila 15.000 KM.\nRekli su na ovu temu:


RTS :: Za skoro tri godine razmotreno preko 140.000 slučajeva porodičnog nasilja\nDruštvo Za skoro tri godine razmotreno preko 140.000 slučajeva porodičnog nasilja\nponedeljak, 18. maj 2020, 13:23 -> 13:28\nTokom 35 meseci primene Zakona o sprečavanju nasilja u porodici, od 1. juna 2017. godine, nadležni organi su razmotrili 141.529 slučajeva nasilja u porodici, saopštilo je Ministarstvo pravde povodom 18. maja, nacionalnog Dana sećanja na žene žrtve nasilja.\nIstovremeno je ukazalo je da se samo sistemskom borbom i koordiniranom radom svih nadležnih institucija, zajedno sa celim društvom, može smanjiti broj slučajeva nasilja u porodici.\nPored donošenja Zakona o sprečavanju nasilja u porodici, u skladu sa Istanbulskom konvencijom i u cilju unapređenja krivično-pravne zaštite žena, Srbija je 1. juna 2017. godine uvela četiri nova krivična dela - proganjanje, polno uznemiravanje, sakaćenje polonog organa i prinudno zaključenje braka.\nDo sada je za krivično delo proganjanje podneto 207 optužnih akata, a osuđeno 112 osoba, dok je za polno uznemiravanje podneto 109 optužnih akata, a osuđeno 72 osobe.\nStatistika, prema kojoj su žene u najvećem broju žrtve porodičnog nasilja (92 odsto slučajeva), kako navodi Ministarstvo prave, i dalje nas opominje zbog čega je neophodno da celo društvo stane na stranu borbe protiv nasilja u porodici i nasilja nad ženama.\nZbog toga Ministarstvo pravde još jednom apeluje na nadležne institucije da se još intezivnije uključe u borbu protiv nasilja u porodici, sa kojim se suočavaju sve zemlje sveta, a žrtve porodičnog nasilja da i dalje imaju poverenja u institucije i prijave nasilje.


Belgrade Business Run 2018 je…\nTreća po redu Belgrade Business Run trka održana je u četvrtak posle posla, 14. juna na Savapromenadi. Možda je delovalo da će kiša da pokvari utisak, ali je samo stvorila idealne uslove za trku na stazi dugoj 5 km.\n“Bio je izazov pojaviti se na trci, no gotovo svih 2300 prijavljenih kolega i koleginica iz 258 najodgovornijih kompanija koje posluju na teritoriji Srbije, se pojavilo, istrčalo ili prehodalo trku. Druženje se nastavilo uz vedro nebo, večeru, piće i koncert benda Makao sve do ponoći”, rekao je Veroljub Zmijanac, direktor trke i osnivač sajta Trčanje.rs.\nPobednici trke su Kristijan Stošić iz kompanije M-Elektronik i Biljana Cvijanović iz kompanije DFK Konsultant-Revizija doo. U ekipnoj konkurenciji u muškim timovima pobedila je kompanija Group Security & Loss Prevention doo, u ženskim ekipa NIS-a, dok je pobedu u mešovitoj konkurenciji odnela ekipa kompanije M-Elektronik pod nazivom Marinci.\nDobra trkačka atmosfera i vedar takmičarski duh pokazali su i ove godine da staza ne priznaje titule i da je moguće uključiti društveno odgovorne kompanije u zajedničku brigu o zdravlju njihovih zaposlenih. Ovakva vrsta tim bildinga kojoj nema samo za cilj da poveže ljude unutar kompanije, već da spoji kompanije različitih veličina i profila u širenju aktivnog duha i negovanju vrednosti koje mogu značajno da utiču na pojedince, ali i zajednicu.\nSlavko Carić, predsednik Izvršnog odbora Erste Banke i naslovnog sponzora ovogodišnje trke, rekao je: “Sa radošću i velikim entuzijazmom uključili smo se i podržali ovu manifestaciju i inicijativu, koja iz godine u godinu okuplja sve veći broj kompanija u Srbiji. Veoma smo srećni što se gradom širi pozitivni duh aktivnog života, koji je zahvatio i poslovnu zajednicu“.\n“Nakon uspešno organizovanog ovogodišnjeg Belgrade Business Run – a, ideja da se trka proširi i na druge gradove Srbije”, rekao je Veroljub Zmijanac, te dodao: “U septembru nas očekuje biznis trka u Novom Sadu, a u 2019. godini planiramo organizaciju trke u još dva grada, što će značiti da će Srbija imati ukupno 4 grada u biznis seriji trčanja.”\nIz tima Belgrade Business Run – a, nam poručuju da je ovaj događaj pokazao da u Srbiji, pored gledanja sporta na televiziji, postoji velika potreba i za masovnim uključivanjem ljudi u rekreaciju, te da su biznis trke, u stvari, moderna izvedba radničkih igara u kojima će više od 20.000 zaposlenih uzeti učešće do 2020. godine.\nBy vekijeaa 16/06/2018\nPreviousPrevious post:Konačna rang lista i žalbe na rezultateNextNext post:Dođite na besplatan koncert Makao Benda na Belgrade Business Run – u, u četvrtak od 20:30


VUČIĆ O LAJČAKU: Ne mogu da potvrdim, ni da demantujem | Ekspres.net\nVUČIĆ O LAJČAKU: Ne mogu da potvrdim, ni da demantujem\nPredsednik Srbije Aleksandar Vučić govorio je o mogućnosti da će odlazeći Miroslav Lajčak biti specijalni izaslanik EU u pregovorima Beograda i Prištine.\nVučić nije mogao ni da potvrdi ni da demantuje informaciju da će odlazeći slovački ministar spoljnih poslova Miroslav Lajčak biti specijalni izaslanik Evropske unije u pregovorima Beograda i Prištine o rešenju pitanja Kosova, ali je istakao da ne bi isključio tu mogućnost.\n"Ne mogu da potvrdim ni da demantujem, ali ne bih isključio tu mogućnost. Svako ko bude vodio razgovore biće pod snažnim uticajem Berlina. Mislim da sam time sve rekao", rekao je Vučić za RTS.\nOn je naveo da je Lajčak iskusan, veoma obrazovan i inteligentan čovek, koji ima izuzetnu saradnju sa Berlinom.\nUpitan da li misli da će i dalje glavnu reč u pregovorima voditi Berlin, Vučić je rekao da i dalje to misli, na osnovu informacija koje ima.\nMiroslav Lajčak i Aleksandar Vučić, Predsednistvo Srbije\nVučić je rekao i da u narednih mesec dana očekuje susret sa nemačkom kancelarkom Angelom Merkel u Berlinu.\nBlic danas piše da će Lajčak biti specijalni izaslanik, pozivajući se na diplomatske krugove u Berlinu.\nPredsednik Srbije Aleksandar Vučić istakao je da Srbija nije, u želji da sačuva svoj narod u Crnoj Gori, prelazila granicu ni dobrog ukusa, niti poštovanja suvereniteta druge države, i ukazao da postoje pojedini krugovi u Evropi i celom svetu koji nikako ne žele snažnu Srbiju.\n"Postoji perfidna igra pojedinih krugova u Crnoj Gori, ali i dela međunarodne zajednice. Kada se god nešto dešava ti krugovi okrivljuju Srbiju. Ne žele snažnu Srbiju, a kada vide da Srbija jača i ide bržim korakom kažu da je neophodno da se zaustavi", rekao je Vučić gostujući u jutarnjem programu RTS.\nPročitajte još: Etički odbor DS predložio isključenje Gordane Čomić\nUkazao je da je Srbija ostvarila značajan ekonomski napredak, i da je to bio crveni alarm nekima u Evropi koji onda, kako je rekao, kažu "zaustavite Srbiju ide prebrzo, ne treba nam Srbija koja iskače i zato joj moramo podeliti packe".\n"Šta god da se dogodi u regionu mi smo krivi. Zato se čuju priče da neko želi da ruši vlast u Crnoj Gori. Da podsetim iz Crne Gore se rušila vlast ovde, a odavde nikada u Crnoj Gori ili BiH nije rušena vlast", podvukao je Vučić.\nIstakao je da posao nije jednostavan, da mora da štiti svoj narod, ukaže svetskoj i domaćoj javnosti šta se dešava, a da ne prelazi granicu mešanja u stvari druge države. "Ne pada mi napamet da odlučujem ko će biti na vlasti ili opoziciji, neka to odlučuje narod u Crnoj Gori. Ne mešamo se ni u druga pitanja", podvukao je on.\nVučić je podsetio da je Srbija želela da kupi Elektroprivredu Crne Gore i luku Bar, ali nam vrata nisu bili otvorena, a udeo u Elektromreži Crne Gore je kupila preko berze. "Mislimo da možemo u budućnosti još bolje da sarađujemo, samo dajte garancije za ono što mislimo da je pravo svakog čoveka u Evropi, a to je pravo na opstanak, ali i ispovedanja vere i crkve u kojoj se ona ispoveda", rekao je on.\nKaže da za razliku od drugih Srbija vodi računa da se ne meša u unutrašnje stvari druge države. "Kod nas malo po malo dolazi neko da nam soli pamet. Mi vas molimo za naš narod koji je tu živeo vekovima, i oni nisu doseljenici od juče. Zelimo da tu ostanu da žive na svojim ognjištima i da imaju pravo na ispovedanje svoje vere", ponovio je on. Upitan s kim razgovara o tom pitanju Vučić je kazao da Srbija razgovara sa predstavnicima crnogorske države i podsetio da je u Jerusalimu imao teške, ali otvorene razgovore sa predsednikom Crne Gore Milom Đukanovićem.\n"Izrazili smo neslaganje po pitanju statusa SPC u Crnoj Gori. Ja sam izneo svoj stav, a on je govorio o drugim elementima. Ja sam izneo brigu za opstanak srpskog naroda u Crnoj Gori. Postoje razlike viđenja i razlike procene kako i na koji način su se stvari odigravale u prošlosti i oko popisa. Neki krugovi u Crnoj Gori žele da se broj Srba smanji sa 28,73 odsto na ispod 15 procenata. Naša želja je da sačuvamo svoj narod u Crnoj Gori", istakao je on.\nVučić je naglasio da su zahtevi iz Beograda u svakom trenutku bili dobronamerni, ali razumni i racionalni, i da se radi o uobičajenoj brizi za sopstveni narod.\nPredsednik Srbije je povodom izbornih uslova izjavio da je Srbija sve preduzela u dogovoru sa evropskim parlamentarcima i upitao zašto nekim strancima smeta smanjenje izbornog cenzusa.\n"Mi smo u skladu sa razgovorima sa evropskim parlamentaricma, bukvalno sve uradili i ispunili, napravili dodatne demokratske norme, koje su važne za ljude i veću reprezentativnost i oko smanjenja izbornog cenzusa i prisustva žena u parlamentu. Onda se postavlja pitanje kad neko od stranaca pita zašto to menjate - pa zašto vam to smeta", rekao je Vučić za RTS.\nNa to pitanje, kaže, nema odgovora. "Zašto ti smeta smanjenje cenzusa, što će SNS da dobije manje poslanika? Ili zato što si planirao da se izazove kriza u Srbiji pa ti je jasno da će ovo da destabilizuje Srbiju...", rekao je Vučić.\nPročitajte još: Trivan - Ekologija ne sme da ima veze s dnevnom politikom\nOn kaže da je smanjenje cenzusa rizično za SNS i da ne moze da smeta nikome drugom sem onima koji ne izlaze na izbore, pa se plaše većeg odziva. "Znate li jednu stranku koja učestvuje na izborima, pa da joj to smeta", upitao je Vučić.\nUpitan postoji li neka ponuda na stolu koja bi mogla da privoli deo opozicije da ne bojkotuje izbore, Vučić je rekao da ne postoji i da nikada nije ni postojala. On je rekao da se izborno zakonodavstvo u Srbiji menja tri meseca pre izbora, podsetivši da je Nemačka 2014. godine mesec dana uoči izbora menjala zakonodavstvo, po odluci Saveznog ustavnog suda Nemačke, kada su rekli da ne sme da postoji cenzus za evropske izbore.\n"Car je go"\nVučić je rekao da neki neće na izbore zato sto znaju da ih narod ne voli i da bi se pokazalo da je "car go" i da imaju malu podršku u narodu.\n"To što su vam testere bučne i što imate značajnu medijsku podršku, što ste napravili svoj medijski kartel u kojem niko ne sme da misli drugačije, jer ih odmah etiketirate kao izdajnike, đubre, ološ, jer u potpunosti kontrolišete blok medija jer se u tom sistemu krećete, to pokazuje da imate strah od naroda", rekao je Vučić i dodao da se to desilo i poslanici DS Gordani Čomić, koja je podnela predlog izmena zakona da na izbornim listama bude 40 odsto žena.\nOn je rekao da su njegovi prethodnici, za razliku od njega, u izbornoj tišini potpisivali ugovore sa Fijatom i da su sve što su radili sebi oprostili, a drugima ne mogu da oproste ni ono što je nasleđeno od njih.\n"Oni su ovde u novogodišnjim stranačkim emisijama imali veći prostor nego što ima SNS, a svi zajedno su od SNS manji šest puta", rekao je Vučić.\neu angela merkel Miroslav Lajčak specijalni izaslanik


Niška televizija » GO SNS smatra da je protest pred Toplanom politički organizovan (VIDEO)\nGO SNS smatra da je protest pred Toplanom politički organizovan (VIDEO)\nObjavljeno 02.07.2015. 16:46\nPovodom situacije sa računima za grejanje se na stranačkom presu SNS-a obratio i gradski većnik resorno zadužen za ovu temu Miloš Banđur. On je rekao da će, osim ako se uredbom Vlade Srbije drugačije ne predvidi, skupštine stanara moći da biraju da li će im se grejanje obračunavati po kvadratnom metru ili prema utrošku. On je pozvao nezadovoljne građane i Udruženje predsednika skupština stanara na dijalog koga, kako tvrdi, do sada nije ni bilo.\nU niškom SNS kažu da su svesni da su računi za grejanje previsoki u odnosu na standard Nišlija, ali je cena povezana sa objektivnom cenom gasa. Ideja je da se potrošačima omogući da se ili vrate starom načinu obračuna, ili nastave da plaćaju po utrošku.\nNiški naprednjaci su i ovog puta skorašnje proteste pred Toplanom ocenili kao politički organizovane i pozvali nezadovoljne potrošače na dijalog.\nPodsećamo, u Nišu se već dve godine računi za grejanje obračunavaju na osnovu potrošnje, a nakon serije sastanaka gradskog rukovodstva sa nezadovoljnim građanima nije se došlo do kompromisnog rešenja.\nSlavković:“Do sada je u nišku Toplanu stiglo 400 zahteva za isključenje“ (VIDEO)\nSamo na 30 odsto zahteva za izdavanje građevinskih dozvola pozitivno odgovoreno (VIDEO)


Nemiri u Burkini Faso\nPro-demokratski demonstranti u Burkini Faso\nIspred sedišta nacionalne televizije Burkine Faso danas je pucano iz vatrenog oružja kada su se hiljade demonstranata okupile na glavnom trgu prestonice kako bi apelovali na vojsku da preda ovlašćenja civilnim vlastima nakon ostavke dugogodišnjeg predsednika.\nKratak skup u Uagaduguu okončan je kada su opozicioni lideri krenuli na razgovore iza zatvorenih vrata sa vojnim liderima te zemlje.\nU medjuvremenu, sitaucija je prerasla u nasilje kada su vojnici iz predsedničke garde ispalili hice ispred zgrade nacionalne televizije neposredno pošto je liderka opozicione stranke Sara Sereme stigla tamo u pratnji grupe sledbenika.\nVojnici su pucali u vazduh i nije izvešteno o povredama, ali je sa mesta incidenta navedeno da su vojnici možda preuzeli kontrolu nad tom zgradom.\nOpozicioni lideri su saopštili da bi prenos vlasti u Burkini Faso trebalo da bude "demokratski prenost na civilne vlasti", a ne da ovlašćenja preuzme vojska.\n27 godina na vlasti predsednika Bleiza Kompaorea okončano je u peteak pošto su demonstranti izvršili prepad na zgradu parlamenta u znak protesta zbog njegovog pokušaja da izmeni ustav što bi mu omogućilo da se kandiduje za još jedan mandat.


Ona je istakla da se volontiranjem bavi tokom celog svog srednjoškolskog školovanja, te da smatra da je veoma bitno da se bavi vršnjačkom edukacijom budući da na taj način njeni vršnjaci bolje prihvataju nova saznanja. Osvrćući se na reakcije, ali i predznanja svojih vršnjaka, ona je rekla: “Uglavnom, o Crvenom Krstu znaju da je to organizacija koja se bavi prvom pomoći i davalaštvom krvi, ali ne znaju, na primer, za borbu protiv trgovine ljudima, nisu znali da se Crveni Krst bavi narodnom kuhinjom, a mislim da je značajno da se upute u to. I, generalno, ne znaju dovoljno o dobrovoljnom davalaštvu krvi jer su i oni, uglavnom, tek napunili osamnaest godina, pa se pre toga i nisu mnogo interesovali, ali smatram da je baš u ovom periodu jako bitno da se informišu i da budu svesni da je jako značajno da daju krv”.\nDunja Svirčev, sekretarka Crvenog Krsta Novi Bečej, podsetila je da je sedmog aprila obeležen svetski Dan zdravlja pod sloganom “Primarna zdravstvena zaštita osnov univerzalne pokrivenosti zdravstvenom zaštitom” što je bio povod da se danas organizuje ovo predavanje namenjeno srednjoškolcima. “Dobrovoljno davanje krvi je usko povezano sa zdravljem jer se jedinice krvi koriste u lečenju ljudi, odlučili smo da to povežemo sa akcijom dobrovoljnog davanja krvi koja nam predstoji u četvrtak, da informišemo maturante o tome ko može dati krvi, koji su to uslovi, da porazgovaramo sa njima da li imaju neke predrasude vezane za to, takođe, da im ukažemo na to da je to bezbedno, bezazleno i da ukažemo na to kakav osećaj humanosti ostaje posle toga” rekla je Svirčev.\nPredstojeća akcija dobrovoljnog davanja krvi zakazana je za četvrtak 11. april, od 8.30 časova u fiskulturnoj sali OŠ “Miloje Čiplić”.


Pruga Budimpešta-Beograd tema rasprave u mađarskom parlamentu\nIzgradnja brze pruge Budimpešta-Beograd na ovdašnjem delu trase postala je glavna tema današnje rasprave u mađarskom parlamentu, a stavovi vladajućih i opozicionih stranaka su dijametralno suprotni.\nPovod je bio predlog izmene Zakona o realizaciji i finansiranju pomenutog projekta, o kojem su se još pre nekoliko godina saglasili visoki funkcioneri Mađarske, Srbije i Kine. Stav koalicionih partnera, Fidesa i demohrišćana, jeste da bi trebalo ubrzati otvaranje tog plana, >> Pročitaj celu vest na sajtu Radio Televizija Vojvodine << dok poslanici levih, liberalnih, "zelenih" i desničarskih partija smatraju da bi u vreme epidemije koronavirusa takve investicije trebalo zaustaviti, ili bar odložiti, a ta sredstva uložiti u nešto hitnije.\n"Cilj vlade je da pojednostavi tok izdavanja dozvola za početak gradnje železničke saobraćajnice Budimpešta-Beograd, kako bi se predviđeni rokovi skratili i smanjili eventualni rizici", izjavio je državni sekretar u Ministarstvu za inovacije i tehnološki razvoj Tamaš Šanda.\nPrema njegovim rečima predložene promene bi ubrzale eksproprijaciju zemljišta na predviđenoj trasi, garantovale očuvanje životne sredine i doprinele privrednom razvoju čitave zemlje.\n"Brza pruga do Beograda bi pretvorila Mađarsku u logistički centar broj jedan u regionu, a omogućila bi i najbrži i najjeftiniji prevoz kineske robe na tržište Zapadne Evrope", dodao je Šanda.\nOn je podsetio da će pruga celom dužinom imati dva koloseka, a vozovi će moći da jure i brzinom od 200 kilometara na sat, čime će se potpuno uklopiti u železničku mrežu Evropske unije.\nPrema mišljenju Gabora Banjaija, portparola poslaničke grupe Fidesa, bila bi velika greška odustati od te investicije, jer će ona pozitivno uticati na privredni i društveni razvoj Mađarske u narednih nekoliko decenija.\n"Linija se ne otvara samo prema Kini, već i celom arapskom svetu, posredno i ka Sredozemnom i Crvenom moru, Australiji, Indiji i istočnoj Africi, a da ne govorimo o njenom značaju za čitav Balkan. Skoro 95 odsto robe stiže morem, pa je veoma bitno koje će države biti u stanju da je prihvate i prebace na željenu destinaciju", istakao je Banjai.\nZa krajnje desničarski Jobik pruga Budimpešta-Beograd je "nerazumna, luda investicija", a sva do sada potpisana dokumenta trebalo bi "pocepati i baciti u kantu za smeće".\n"Predlog je netransparentan, jer je vlada pojedinosti ugovora proglasila državnom tajnom za narednih 10 godina, a kineska strana nije dala nikakve garancije da će tom trasom povećati promet svoje robe", rekao je predstavnik te partije Balaž Ander.\nMađarska socijalistička partija smatra da projekat šteti mađarskim interesima, jer se finansira relativno skupim kreditom.\n"Nije problem što Mađarska želi da postane logistički centar za teretni železnički saobraćaj, niti što hoće da posluje sa Kinom, već što ne znamo pojedinosti dokumenta proglašenog državnom tajnom", ukazao je Laslo Sakač.\nI Laslo Varju iz Demokratske koalicije smatra da građani moraju da znaju u šta će biti utrošeno 1.000 milijardi forinti (blizu tri miliona evra), jer se radi o njihovom novcu. Uveren je da bi Mađarska bolje prošla da je tražila sredstva iz Brisela, nego što se opredelila za kineski kredit.\nKopredsednik ekološke LMP stranke Laslo Lorant Keresteš takođe je ubeđen da pruga nije u mađarskom interesu, jer je veliko pitanje kada će uloženi novac biti vraćen. Slično misli i Bence Tordai (Pokret Dijalog), koji se upitao i kako će predlog zakona uticati na usporavanje širenja epidemije, što je u ovom trenutak najpreči zadatak vlade Viktora Orbana.


Šešelj u Tužilaštvu odbio da se izjasni o ugrožavanju Jerkov\nPolitika Autor:Beta06. jul. 202014:34\nPredsednik Srpske radikalne stranke Vojislav Šešelj izjavio je da je odbio "svaki razgovor i izjašnjenje" kod višeg javnog tužioca u Beogradu u vezi sa ugrožavanjem potpredsednice Demokratske stranke Aleksandre Jerkov.\nŠešelj je, nakon saslušanja, izjavio da će se odazvati na sve pozive suda i da će reći „sve što ima“ kada suđenje bude zakazano.\nNaveo je i da je „šest ili sedam puta“ dobijao poziv od zamenika višeg javnog tužioca Aleksandra Momčilovića za saslušanje, ali da se do sada nije osvrtao na poziv jer je imao poslanički imunitet.\nJerkov o Šešeljevoj knjizi: Institucije ne reaguju\n„Pošto sam sad ostao bez poslaničkog imuniteta, moja je dužnost da se odazovem na poziv vlasti, ali nije moja dužnost da razgovaram sa vlastima“, kazao je on, navodeći da je odbio svaki razgovor i izjašnjenje.\nPodsetimo, Jerkov je jutros najavila da će uraditi dopunu krivične prijave, podsećajući da je dve podnela prošle godine, ali da reakcije nadležnih nije bilo. To nisu uvrede, to je govor mržnje a institucije do sada nisu reagovale, izvršna i sudska vlast su bolećive prema Šešelju, to je problem, navela je potpredsednica DS-a.\nPrethodno su DS i Stranka slobode i pravde zatražile od tužilaštva i policije da reaguju i preduzmu zakonske mere povodom knjige Vojislava Šešelja u čijem naslovu se Jerkov vređa na najvulgarniji način.\nAleksandra JerkovtužilaštvoVojislav Šešelj